title: Vec C-466/18: Návrh na začatie prejudiciálneho konania, ktorý podal Landesgericht Linz (Rakúsko) 17. júla 2018 – DS/Porsche Inter Auto GmbH & Co KG

text:
               12.11.2018

               SK

               Úradný vestník Európskej únie

               C 408/36

      Návrh na začatie prejudiciálneho konania, ktorý podal Landesgericht Linz (Rakúsko) 17. júla 2018 – DS/Porsche Inter Auto GmbH & Co KG
      (Vec C-466/18)
      (2018/C 408/49)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Landesgericht Linz

         Účastníci konania pred vnútroštátnym súdom

         Žalobca: DS

         Žalovaná: Porsche Inter Auto GmbH & Co KG

         Prejudiciálne otázky

                  1.

                  Má sa článok 5 ods. 1 nariadenia Európskeho parlamentu a Rady (ES) č. 715/2007 z 20. júna 2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (1) vykladať v tom zmysle, že je neprípustná výbava vozidla, v zmysle článku 1 ods. 1 nariadenia 715/2007, podľa ktorej je ventil recirkulácie výfukových plynov, teda súčiastka, ktorá by mohla mať vplyv na emisie, konštruovaný tak, že podiel recirkulovaných výfukových plynov, teda podiel výfukových plynov, ktorý je recirkulovaný, je riadený tak, že režim nízkej produkcie emisií funguje iba pri teplote od 15 do 33 oC a v nadmorskej výške nižšej ako 1 000 metrov, a pri vybočení z tohto teplotného intervalu o 10 oC a pri prekročení nadmorskej výšky 1 000 metrov o 250 metrov sa lineárne zníži až na 0, a tým dôjde k zvýšeniu emisií NOx nad hraničné hodnoty stanovené nariadením 715/2007?

                  2.

                  Je pre posúdenie prvej otázky relevantné, či je výbava vozidla uvedená v otázke 1 nevyhnutná na to, aby chránila motor pred poškodením?

                  3.

                  Je ďalej pre posúdenie druhej otázky relevantné, či súčiastka motora, ktorá sa má chrániť pred poškodením, je ventil recirkulácie výfukových plynov?

                  4.

                  Je pre posúdenie prvej otázky relevantné, či výbava vozidla uvedená v otázke 1 bola zabudovaná už pri výrobe vozidla alebo či sa regulácia ventilu recirkulácie výfukových plynov opísaná v prvej otázke má do vozidla namontovať ako dodatočná oprava v zmysle článku 3 ods. 2 smernice 1999/44/ES Európskeho parlamentu a Rady z 25. mája 1999 o určitých aspektoch predaja spotrebného tovaru a záruk na spotrebný tovar (2)?

                  5.

                  Má sa článok 3 ods. 6 smernice 1999/44/ES Európskeho parlamentu a Rady z 25. mája 1999 o určitých aspektoch predaja spotrebného tovaru a záruk na spotrebný tovar vykladať v tom zmysle, že ak bola uzavretá zmluva o kúpe vozidla, na základe ktorej sa dlhuje vozidlo zodpovedajúce zákonným ustanoveniam alebo ustanoveniam práva Únie a vo vozidle je zabudovaná prepínacia logika, teda úprava, podľa ktorej keď sa vozidlo uvedie do chodu, nachádza sa v režime 1 a keď softvér odhalí kontrolu, teda prevádzku vozidla v rámci NEDC, zostáva vozidlo v režime 1 (NEDC), ak však softvér odhalí, že vozilo sa pohybuje mimo tolerancií NEDC (odchýlky od rýchlostného profilu sú +/- 2 km/h, resp. +/- 1 s), vozidlo sa prepne do režimu 0 (jazdná prevádzka), pri ktorom je ventil recirkulácie výfukových plynov regulovaný tak, že už nie je možné dodržať hraničné hodnoty nariadenia č. 715/2007, pričom táto regulácia nastáva v takom krátkom čase, že vozidlo sa v konečnom dôsledku takmer výlučne pohybuje v režime 0, nejde pritom o nepodstatné porušenie zmluvy.

         (1)  Ú. v. EÚ L 171, 2007, s. 1.

         (2)  Ú. v. ES L 171, 1999, s. 12.


title: Vec C-114/17 P: Rozsudok Súdneho dvora (štvrtá komora) z 20. septembra 2018 – Španielske kráľovstvo/Európska komisia (Odvolanie — Štátna pomoc — Digitálna televízia — Pomoc na rozvoj digitálneho terestriálneho televízneho vysielania vo vzdialených a menej urbanizovaných oblastiach Comunidad Autónoma de Castilla-La Mancha (autonómne spoločenstvo Kastília-La Mancha, Španielsko) — Podpora v prospech prevádzkovateľov terestriálnych digitálnych televíznych platforiem — Rozhodnutie, ktorým sa opatrenia pomoci vyhlasujú za čiastočne nezlučiteľné so spoločným trhom — Pojem „štátna pomoc“ — Výhoda — Služby všeobecného hospodárskeho záujmu — Definícia — Miera voľnej úvahy členských štátov)

text:
               12.11.2018

               SK

               Úradný vestník Európskej únie

               C 408/17

      Rozsudok Súdneho dvora (štvrtá komora) z 20. septembra 2018 – Španielske kráľovstvo/Európska komisia
      (Vec C-114/17 P) (1)

      ((Odvolanie - Štátna pomoc - Digitálna televízia - Pomoc na rozvoj digitálneho terestriálneho televízneho vysielania vo vzdialených a menej urbanizovaných oblastiach Comunidad Autónoma de Castilla-La Mancha (autonómne spoločenstvo Kastília-La Mancha, Španielsko) - Podpora v prospech prevádzkovateľov terestriálnych digitálnych televíznych platforiem - Rozhodnutie, ktorým sa opatrenia pomoci vyhlasujú za čiastočne nezlučiteľné so spoločným trhom - Pojem „štátna pomoc“ - Výhoda - Služby všeobecného hospodárskeho záujmu - Definícia - Miera voľnej úvahy členských štátov))
      (2018/C 408/19)
      Jazyk konania: španielčina

         Účastníci konania

         Odvolateľ: Španielske kráľovstvo (v zastúpení: M. J. García-Valdecasas Dorrego, splnomocnený zástupca)

         Ďalší účastník konania: Európska komisia (v zastúpení: É. Gippini Fournier, splnomocnený zástupca, B. Stromsky a P. Němečková, splnomocnení zástupcovia)

         Výrok rozsudku

                  1.

                  Odvolanie sa zamieta.

                  2.

                  Španielske kráľovstvo je povinné nahradiť trovy konania.

         (1)  Ú. v. EÚ C 129, 24.4.2017.


title: Vec C-514/18 P: Odvolanie podané 6. augusta 2018: Landeskammer für Land- und Forstwirtschaft in Steiermark proti rozsudku Všeobecného súdu (deviata komora) zo 7. júna 2018 vo veci T-72/17, Gabriele Schmid/Úrad Európskej únie pre duševné vlastníctvo (EUIPO)

text:
               12.11.2018

               SK

               Úradný vestník Európskej únie

               C 408/37

      Odvolanie podané 6. augusta 2018: Landeskammer für Land- und Forstwirtschaft in Steiermark proti rozsudku Všeobecného súdu (deviata komora) zo 7. júna 2018 vo veci T-72/17, Gabriele Schmid/Úrad Európskej únie pre duševné vlastníctvo (EUIPO)
      (Vec C-514/18 P)
      (2018/C 408/50)
      Jazyk konania: nemčina

         Účastníci konania

         Odvolateľka: Landeskammer für Land- und Forstwirtschaft in Steiermark (v zastúpení: I. Hödl, Rechtsanwältin, S. Schoeller, Rechtsanwalt)

         Ďalší účastníci konania: Gabriele Schmid, Úrad Európskej únie pre duševné vlastníctvo (EUIPO)

         Návrhy odvolateľky

      Odvolateľka navrhuje, aby Súdny dvor:

                  a)

                  zrušil napadnutý rozsudok Všeobecného súdu (deviata komora) zo 7. júna 2018 vo veci T-72/17 v rozsahu, v akom Všeobecný súd vyhovel hlavnému žalobnému dôvodu a zrušil rozhodnutie štvrtého odvolacieho senátu EUIPO zo 7. decembra 2016 (vec R 1768/2015-4), a sám rozhodol vo veci, prípadne

                  b)

                  zrušil napadnutý rozsudok Všeobecného súdu (deviata komora) zo 7. júna 2018 vo veci T-72/17 v rozsahu, v akom Všeobecný súd vyhovel hlavnému žalobnému dôvodu a zrušil rozhodnutie štvrtého odvolacieho senátu EUIPO zo 7. decembra 2016 (vec R 1768/2015-4), a vrátil vec Všeobecnému súdu na opätovné rozhodnutie,

                  c)

                  uložil žalobkyni v prvostupňovom konaní, pani Gabriele Schmidovej, povinnosť nahradiť trovy konania.

         Odvolacie dôvody a hlavné tvrdenia

      Odvolateľka podáva odvolanie proti rozsudku Všeobecného súdu (deviata komora) zo 7. júna 2018 vo veci T-72/17, EU:T:2018:335, ktorého predmetom bola žaloba podaná proti rozhodnutiu štvrtého odvolacieho senátu EUIPO zo 7. decembra 2016 (vec R 1768/2015-4) týkajúcemu sa konania vo veci zrušenia medzi pani Schmidovou a Landeskammer für Land- und Forstwirtschaft in Steiermark, pretože tento rozsudok porušuje článok 15 ods. 1 nariadenia č. 207/2009 (1) (teraz článok 18 ods. 1 nariadenia 2017/1001).
      Odvolanie je založené na dvoch odvolacích dôvodoch: porušenie článku 15 ods. 1 nariadenia č. 207/2009 (teraz článok 18 ods. 1 nariadenia 2017/1001) a článku 15 ods. 2 nariadenia č. 207/2009 (teraz článok 18 ods. 1 nariadenia 2017/1001).
      Svojím prvým odvolacím dôvodom, ktorý je rozdelený na štyri časti, odvolateľka namieta nesprávne právne posúdenie použitia chráneného zemepisného označenia, ktoré bolo v súlade so svojou hlavnou funkciou zapísané ako individuálna ochranná známka, z právneho hľadiska nesprávnu požiadavku identifikácie výrobcu, neexistenciu judikatúry o funkcii individuálnych ochranných známok, pokiaľ ide o potvrdenie kvality, ako označení kvality, ktoré obsahujú chránené zemepisné označenia, ako aj o používaní ochrannej známky členmi držiteľa licencie.
      Svojím druhým odvolacím dôvodom odvolateľka namieta z právneho hľadiska nesprávne uplatnenie článku 15 ods. 2 nariadenia č. 207/2009 (teraz článok 18 ods. 2 nariadenia 2017/1001), ktorého sa mal Všeobecný súd dopustiť najmä pri posúdení otázky oprávneného používania ochrannej známky Únie treťou osobou, konkrétne združením tvoreným jeho členmi, a pripísanie tohto používania majiteľovi ochrannej známky.

         (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, 2009, s. 1).


title: Vec C-358/16: Rozsudok Súdneho dvora (piata komora) z 13. septembra 2018 (návrh na začatie prejudiciálneho konania, ktorý podal Cour administrative – Luxembursko) – UBS Europe SE, predtým UBS (Luxembourg) SA, Alain Hondequin a i. (Návrh na začatie prejudiciálneho konania — Aproximácia právnych predpisov — Smernica 2004/39/ES — Článok 54 ods. 1 a 3 — Rozsah povinnosti vnútroštátnych orgánov pre finančný dohľad zachovávať služobné tajomstvo — Rozhodnutie, ktorým sa určuje strata profesijnej bezúhonnosti — Prípad upravený trestným právom — Charta základných práv Európskej únie — Články 47 a 48 — Právo na obhajobu — Prístup k spisu)

text:
               12.11.2018

               SK

               Úradný vestník Európskej únie

               C 408/5

      Rozsudok Súdneho dvora (piata komora) z 13. septembra 2018 (návrh na začatie prejudiciálneho konania, ktorý podal Cour administrative – Luxembursko) – UBS Europe SE, predtým UBS (Luxembourg) SA, Alain Hondequin a i.
      (Vec C-358/16) (1)

      ((Návrh na začatie prejudiciálneho konania - Aproximácia právnych predpisov - Smernica 2004/39/ES - Článok 54 ods. 1 a 3 - Rozsah povinnosti vnútroštátnych orgánov pre finančný dohľad zachovávať služobné tajomstvo - Rozhodnutie, ktorým sa určuje strata profesijnej bezúhonnosti - Prípad upravený trestným právom - Charta základných práv Európskej únie - Články 47 a 48 - Právo na obhajobu - Prístup k spisu))
      (2018/C 408/03)
      Jazyk konania: francúzština

         Vnútroštátny súd, ktorý podal návrh na začatie prejudiciálneho konania

      Cour administrative

         Účastníci konania pred vnútroštátnym súdom

         Žalobcovia: UBS Europe SE, predtým UBS (Luxembourg) SA, Alain Hondequin a iní

         za účasti: DV, EU, Commission de surveillance du secteur financier (CSSF), Ordre des avocats du barreau de Luxembourg

         Výrok rozsudku

      Článok 54 smernice Európskeho parlamentu a Rady 2004/39/ES z 21. apríla 2004 o trhoch s finančnými nástrojmi, o zmene a doplnení smerníc Rady 85/611/EHS a 93/6/EHS a smernice Európskeho parlamentu a Rady 2000/12/ES a o zrušení smernice Rady 93/22/EHS, sa má vykladať v tom zmysle, že:

                  —

                  výraz „prípady upravené trestným právom“ nachádzajúci sa v odsekoch 1 a 3 tohto článku sa nevzťahuje na situáciu, v ktorej príslušné orgány prijmú opatrenie, akým je dotknuté opatrenie vo veci samej, ktoré spočíva v tom, že osobe sa uloží zákaz vykonávať v podniku podliehajúcom dohľadu funkciu člena správnej rady alebo inú funkciu, ktorej výkon podlieha povoleniu, a zároveň nariadia, aby sa táto osoba čo najskôr vzdala všetkých svojich funkcií z dôvodu, že nespĺňa požiadavky profesijnej bezúhonnosti stanovené v článku 9 uvedenej smernice, pričom toto opatrenie patrí medzi opatrenia, ktoré príslušné orgány musia prijať v rámci výkonu právomocí, ktorými disponujú na základe ustanovení hlavy II uvedenej smernice. V rozsahu, v akom uvedené ustanovenie stanovuje, že povinnosť zachovávať služobné tajomstvo možno výnimočne vylúčiť v takýchto prípadoch, sa totiž týka poskytnutia alebo používania dôverných informácií na účely vedených trestných stíhaní, ako aj uložených sankcií v súlade s vnútroštátnym trestným právom;

                  —

                  povinnosť zachovávať služobné tajomstvo stanovená v odseku 1 uvedeného článku v spojení s článkami 47 a 48 Charty základných práv Európskej únie musí byť zaručená a uplatnená tak, aby bolo zároveň dodržané právo na obhajobu. Ak sa teda príslušný orgán na účely odmietnutia poskytnutia informácií, ktorými disponuje a ktoré sa nenachádzajú v spise týkajúcom sa osoby dotknutej aktom, ktorý jej spôsobuje ujmu, odvolá na uvedenú povinnosť, príslušnému vnútroštátnemu súdu prislúcha overiť, či tieto informácie majú objektívnu súvislosť s výhradami, ktoré boli voči tejto osobe prijaté, a v prípade kladného zistenia, skôr než rozhodne o sprístupnení každej požadovanej informácie, musí porovnať záujem dotknutej osoby disponovať informáciami potrebnými na to, aby mohla v plnom rozsahu vykonávať právo na obhajobu, so záujmami na zachovaní dôvernosti informácií, na ktoré sa vzťahuje povinnosť zachovávať služobné tajomstvo.

         (1)  Ú. v. EÚ C 335, 12.9.2016.


title: Vec C-373/17 P: Rozsudok Súdneho dvora (deviata komora) z 20. septembra 2018 – Agria Polska sp. z o.o., Agria Chemicals Poland sp. z o.o., Agria Beteiligungsgesellschaft mbH, Star Agro Analyse und Handels GmbH/Európska komisia (Odvolanie — Hospodárska súťaž — Zamietnutie sťažnosti Európskou komisiou — Neexistencia záujmu Európskej únie)

text:
               12.11.2018

               SK

               Úradný vestník Európskej únie

               C 408/27

      Rozsudok Súdneho dvora (deviata komora) z 20. septembra 2018 – Agria Polska sp. z o.o., Agria Chemicals Poland sp. z o.o., Agria Beteiligungsgesellschaft mbH, Star Agro Analyse und Handels GmbH/Európska komisia
      (Vec C-373/17 P) (1)

      ((Odvolanie - Hospodárska súťaž - Zamietnutie sťažnosti Európskou komisiou - Neexistencia záujmu Európskej únie))
      (2018/C 408/34)
      Jazyk konania: poľština

         Účastníci konania

         Odvolateľky: Agria Polska sp. z o.o., Agria Chemicals Poland sp. z o.o., Agria Beteiligungsgesellschaft mbH, Star Agro Analyse und Handels GmbH (v zastúpení: P. Graczyk, adwokat a W. Rocławski, radca prawny)

         Ďalší účastník konania: Európska komisia (v zastúpení: J. Szczodrowski a A. Dawes, splnomocnení zástupcovia)

         Výrok rozsudku

                  1.

                  Odvolanie sa zamieta.

                  2.

                  Spoločnosti Agria Polska sp. z o.o., Agria Chemicals Poland sp. z o.o. a Agria Beteiligungsgesellschaft mbH znášajú svoje vlastné trovy konania a sú povinné nahradiť trovy konania Európskej komisie.

                  3.

                  Spoločnosť Star Agro Analyse und Handels GmbH znáša vlastné trovy konania.

         (1)  Ú. v. EÚ C 347, 16.10.2017.


title: Vec T-233/17: Rozsudok Všeobecného súdu z 25. septembra 2018 – Portugalsko/Komisia („EPZF a EPFRV — Výdavky vylúčené z financovania — Výdavky vynaložené Portugalskom — Priame platby — Program POSEI — Prekročenia stropov — Oneskorené platby — Článok 11 ods. 1 prvá veta nariadenia č. 885/2006 — Dvojitá finančná oprava — Právo na obhajobu — Proporcionalita“)

text:
               12.11.2018

               SK

               Úradný vestník Európskej únie

               C 408/51

      Rozsudok Všeobecného súdu z 25. septembra 2018 – Portugalsko/Komisia
      (Vec T-233/17) (1)

      ((„EPZF a EPFRV - Výdavky vylúčené z financovania - Výdavky vynaložené Portugalskom - Priame platby - Program POSEI - Prekročenia stropov - Oneskorené platby - Článok 11 ods. 1 prvá veta nariadenia č. 885/2006 - Dvojitá finančná oprava - Právo na obhajobu - Proporcionalita“))
      (2018/C 408/65)
      Jazyk konania: portugalčina

         Účastníci konania

         Žalobkyňa: Portugalská republika (v zastúpení: L. Inez Fernandes, M. Figueiredo, J. Saraiva de Almeida a P. Estêvão, splnomocnení zástupcovia)

         Žalovaná: Európska komisia (v zastúpení: D. Triantafyllou, D. Bianchi a B. Rechena, splnomocnení zástupcovia)

         Predmet veci

      Návrh na základe článku 263 ZFEÚ na zrušenie vykonávacieho rozhodnutia Komisie C(2017) 766 final zo 14. februára 2017, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) v rozsahu, v akom vylučuje z financovania Úniou určitých výdavkov oznámených Portugalskou republikou v rámci programu „POSEI – Osobitný režim zásobovania“ a „Priame platby týkajúce sa hospodárskeho roka 2010

         Výrok rozsudku

                  1.

                  Žaloba sa zamieta.

                  2.

                  Portugalská republika je povinná nahradiť trovy konania.

         (1)  Ú. v. EÚ C 213, 3.7.2017.


title: Vec C-448/17: Rozsudok Súdneho dvora (ôsma komora) z 20. septembra 2018 (návrh na začatie prejudiciálneho konania, ktorý podal Krajský súd v Prešove – Slovensko) – EOS KSI Slovensko s.r.o./Ján Danko, Margita Danková (Návrh na začatie prejudiciálneho konania — Spotrebiteľské zmluvy — Smernica 93/13/EHS — Nekalé podmienky — Článok 4 ods. 2 a článok 5 — Povinnosť vypracovať podmienky jasne a zrozumiteľne — Článok 7 — Podania na súd od osôb alebo organizácií, ktoré majú oprávnený záujem na ochrane spotrebiteľov pred používaním nekalých podmienok — Vnútroštátna právna úprava podmieňujúca možnosť združenia na ochranu spotrebiteľa stať sa vedľajším účastníkom konania súhlasom spotrebiteľa — Spotrebiteľský úver — Smernica 87/102/EHS — Článok 4 ods. 2 — Povinnosť uviesť v písomnej zmluve ročnú percentuálnu mieru nákladov — Zmluva, ktorá obsahuje iba matematický vzorec výpočtu ročnej percentuálnej miery nákladov, ktorý nie je doplnený údajmi nevyhnutnými na uskutočnenie tohto výpočtu)

text:
               12.11.2018

               SK

               Úradný vestník Európskej únie

               C 408/27

      Rozsudok Súdneho dvora (ôsma komora) z 20. septembra 2018 (návrh na začatie prejudiciálneho konania, ktorý podal Krajský súd v Prešove – Slovensko) – EOS KSI Slovensko s.r.o./Ján Danko, Margita Danková
      (Vec C-448/17) (1)

      ((Návrh na začatie prejudiciálneho konania - Spotrebiteľské zmluvy - Smernica 93/13/EHS - Nekalé podmienky - Článok 4 ods. 2 a článok 5 - Povinnosť vypracovať podmienky jasne a zrozumiteľne - Článok 7 - Podania na súd od osôb alebo organizácií, ktoré majú oprávnený záujem na ochrane spotrebiteľov pred používaním nekalých podmienok - Vnútroštátna právna úprava podmieňujúca možnosť združenia na ochranu spotrebiteľa stať sa vedľajším účastníkom konania súhlasom spotrebiteľa - Spotrebiteľský úver - Smernica 87/102/EHS - Článok 4 ods. 2 - Povinnosť uviesť v písomnej zmluve ročnú percentuálnu mieru nákladov - Zmluva, ktorá obsahuje iba matematický vzorec výpočtu ročnej percentuálnej miery nákladov, ktorý nie je doplnený údajmi nevyhnutnými na uskutočnenie tohto výpočtu))
      (2018/C 408/35)
      Jazyk konania: slovenčina

         Vnútroštátny súd, ktorý podal návrh na začatie prejudiciálneho konania

      Krajský súd v Prešove

         Účastníci konania pred vnútroštátnym súdom

         Žalobkyňa: EOS KSI Slovensko s.r.o.

         Žalovaní: Ján Danko, Margita Danková

         za účasti: Združenie na ochranu občana spotrebiteľa HOOS

         Výrok rozsudku

                  1.

                  Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách v spojení so zásadou ekvivalencie sa má vykladať v tom zmysle, že bráni vnútroštátnej právnej úprave, ako je právna úprava dotknutá vo veci samej, ktorá neumožňuje organizácii na ochranu spotrebiteľa vstúpiť ako vedľajší účastník na podporu spotrebiteľa do konania o vydanie platobného rozkazu týkajúceho sa individuálneho spotrebiteľa a podať odpor proti takémuto platobnému rozkazu, ak ho nenapadne uvedený spotrebiteľ, v prípade, ak uvedená právna úprava skutočne ukladá pre vedľajšie účastníctvo združení na ochranu spotrebiteľov v sporoch týkajúcich sa práva Únie menej výhodné podmienky, než sú tie, ktoré sa uplatňujú v prípade sporov týkajúcich sa výlučne vnútroštátneho práva, čo musí preveriť vnútroštátny súd.

                  2.

                  Smernica 93/13 sa má vykladať v tom zmysle, že bráni vnútroštátnej právnej úprave, ako je právna úprava dotknutá vo veci samej, ktorá, napriek tomu, že v štádiu vydania platobného rozkazu proti spotrebiteľovi stanovuje preskúmanie nekalej povahy podmienok uvedených v zmluve uzatvorenej medzi podnikateľom a spotrebiteľom, na jednej strane priznáva právomoc vydať tento platobný rozkaz súdnemu úradníkovi, ktorý nemá postavenie sudcu, a na druhej strane stanovuje pätnásťdňovú lehotu na podanie odporu a vyžaduje, aby bol tento odpor vecne odôvodnený, za predpokladu, že takéto ex offo preskúmanie nie je stanovené v štádiu výkonu uvedeného platobného rozkazu, čo musí preveriť vnútroštátny súd.

                  3.

                  Článok 4 ods. 2 smernice 93/13 sa má vykladať v tom zmysle, že v prípade, ak zmluva o spotrebiteľskom úvere jednak neuvádza ročnú percentuálnu mieru nákladov a obsahuje iba matematický vzorec výpočtu tejto ročnej percentuálnej miery nákladov, ktorý nie je doplnený údajmi nevyhnutnými na uskutočnenie tohto výpočtu, a jednak neuvádza úrokovú sadzbu, takáto okolnosť je rozhodujúcim prvkom v rámci analýzy dotknutého vnútroštátneho súdu v súvislosti s otázkou, či je podmienka uvedenej zmluvy týkajúca sa nákladov úveru vypracovaná jasne a zrozumiteľne v zmysle uvedeného ustanovenia.

         (1)  Ú. v. EÚ C 382, 13.11.2017.


title: Vec C-466/17: Rozsudok Súdneho dvora (šiesta komora) z 20. septembra 2018 (návrh na začatie prejudiciálneho konania, ktorý podal Tribunale di Trento – Taliansko) – Chiara Motter/Provincia autonoma di Trento (Návrh na začatie prejudiciálneho konania — Sociálna politika — Smernica 1999/70/ES — Rámcová dohoda o práci na dobu určitú, ktorú uzavreli ETUC, UNICE a CEEP — Doložka 4 — Verejný sektor — Stredoškolskí učitelia — Prijatie pracovníkov, zamestnaných na dobu určitú prostredníctvom výberového konania na základe odbornej kvalifikácie, do stálej verejnej služby — Určenie počtu odpracovaných rokov — Čiastočné zohľadnenie období služby odpracovaných v rámci pracovných zmlúv na dobu určitú)

text:
               12.11.2018

               SK

               Úradný vestník Európskej únie

               C 408/28

      Rozsudok Súdneho dvora (šiesta komora) z 20. septembra 2018 (návrh na začatie prejudiciálneho konania, ktorý podal Tribunale di Trento – Taliansko) – Chiara Motter/Provincia autonoma di Trento
      (Vec C-466/17) (1)

      ((Návrh na začatie prejudiciálneho konania - Sociálna politika - Smernica 1999/70/ES - Rámcová dohoda o práci na dobu určitú, ktorú uzavreli ETUC, UNICE a CEEP - Doložka 4 - Verejný sektor - Stredoškolskí učitelia - Prijatie pracovníkov, zamestnaných na dobu určitú prostredníctvom výberového konania na základe odbornej kvalifikácie, do stálej verejnej služby - Určenie počtu odpracovaných rokov - Čiastočné zohľadnenie období služby odpracovaných v rámci pracovných zmlúv na dobu určitú))
      (2018/C 408/36)
      Jazyk konania: taliančina

         Vnútroštátny súd, ktorý podal návrh na začatie prejudiciálneho konania

      Tribunale di Trento

         Účastníci konania pred vnútroštátnym súdom

         Žalobkyňa: Chiara Motter

         Žalovaná: Provincia autonoma di Trento

         Výrok rozsudku

      Doložka 4 rámcovej dohody o práci na dobu určitú, uzavretej 18. marca 1999, ktorá je uvedená v prílohe smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP, sa má vykladať v tom zmysle, že v zásade nebráni vnútroštátnej právnej úprave, akou je právna úprava dotknutá vo veci samej, ktorá na účely zaradenia pracovníka do platovej triedy pri jeho prijatí do zamestnania na základe odbornej kvalifikácie ako úradníka v stálej službe zohľadňuje obdobia služby odpracované na základe pracovných zmlúv na dobu určitú v celom rozsahu iba do štvrtého roku a nad touto hranicou ich zohľadňuje čiastočne, a to vo výške dvoch tretín.

         (1)  Ú. v. EÚ C 347, 16.10.2017.


title: Vec T-328/17: Rozsudok Všeobecného súdu z 25. septembra 2018 – Foundation for the Protection of the Traditional Cheese of Cyprus named Halloumi/EUIPO – M. J. Dairies (BBQLOUMI) („Ochranná známka Európskej únie — Námietkové konanie — Prihláška obrazovej ochrannej známky Európskej únie BBQLOUMI — Skoršia slovná kolektívna ochranná známka Európskej únie HALLOUMI — Relatívny dôvod zamietnutia — Neexistencia pravdepodobnosti zámeny — Článok 8 ods. 1 písm. b) nariadenia (ES) č. 207/2009 [teraz článok 8 ods. 1 písm. b) nariadenia (EÚ) 2017/1001]“)

text:
               12.11.2018

               SK

               Úradný vestník Európskej únie

               C 408/52

      Rozsudok Všeobecného súdu z 25. septembra 2018 – Foundation for the Protection of the Traditional Cheese of Cyprus named Halloumi/EUIPO – M. J. Dairies (BBQLOUMI)
      (Vec T-328/17) (1)

      ((„Ochranná známka Európskej únie - Námietkové konanie - Prihláška obrazovej ochrannej známky Európskej únie BBQLOUMI - Skoršia slovná kolektívna ochranná známka Európskej únie HALLOUMI - Relatívny dôvod zamietnutia - Neexistencia pravdepodobnosti zámeny - Článok 8 ods. 1 písm. b) nariadenia (ES) č. 207/2009 [teraz článok 8 ods. 1 písm. b) nariadenia (EÚ) 2017/1001]“))
      (2018/C 408/67)
      Jazyk konania: angličtina

         Účastníci konania

         Žalobkyňa: Foundation for the Protection of the Traditional Cheese of Cyprus named Halloumi (Nikózia, Cyprus) (v zastúpení: S. Malynicz, QC, V. Marsland, solicitor, a S. Baran, barrister)

         Žalovaný: Úrad Európskej únie pre duševné vlastníctvo (v zastúpení: M. Rajh, D. Walicka a D. Gája, splnomocnení zástupcovia)

         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: M. J. Dairies EOOD (Sofia, Bulharsko) (v zastúpení: D. Dimitrova, advokátka)

         Predmet veci

      Žaloba podaná proti rozhodnutiu štvrtého odvolacieho senátu EUIPO zo 16. marca 2017 (vec R 497/2016-4) týkajúcemu sa námietkového konania medzi Foundation for the Protection of the Traditional Cheese of Cyprus named Halloumi a M. J. Dairies

         Výrok rozsudku

                  1.

                  Žaloba sa zamieta.

                  2.

                  Foundation for the Protection of the Traditional Cheese of Cyprus named Halloumi je povinná nahradiť trovy konania.

         (1)  Ú. v. EÚ C 239, 24.7.2017.


title: Vec C-438/16 P: Rozsudok Súdneho dvora (piata komora) z 19. septembra 2018 – Európska komisia/Francúzska republika, IFP Énergies nouvelles (Odvolanie — Štátna pomoc — Schéma pomoci zavedená Francúzskom — Neobmedzená štátna záruka poskytnutá Institut Français du Pétrole (IFP) priznaním postavenia verejnej inštitúcie priemyselnej a obchodnej povahy (EPIC) — Rozhodnutie, ktorým sa určuje, že toto opatrenie sčasti nepredstavuje a sčasti predstavuje štátnu pomoc, ktorá je pri dodržaní určitých podmienok zlučiteľná s vnútorným trhom — Pojem „schéma pomoci“ — Domnienka existencie výhody — Dôkazné bremeno a úroveň dokazovania)

text:
               12.11.2018

               SK

               Úradný vestník Európskej únie

               C 408/6

      Rozsudok Súdneho dvora (piata komora) z 19. septembra 2018 – Európska komisia/Francúzska republika, IFP Énergies nouvelles
      (Vec C-438/16 P) (1)

      ((Odvolanie - Štátna pomoc - Schéma pomoci zavedená Francúzskom - Neobmedzená štátna záruka poskytnutá Institut Français du Pétrole (IFP) priznaním postavenia verejnej inštitúcie priemyselnej a obchodnej povahy (EPIC) - Rozhodnutie, ktorým sa určuje, že toto opatrenie sčasti nepredstavuje a sčasti predstavuje štátnu pomoc, ktorá je pri dodržaní určitých podmienok zlučiteľná s vnútorným trhom - Pojem „schéma pomoci“ - Domnienka existencie výhody - Dôkazné bremeno a úroveň dokazovania))
      (2018/C 408/04)
      Jazyk konania: francúzština

         Účastníci konania

         Odvolateľka: Európska komisia (v zastúpení: B. Stromsky a D. Grespan, splnomocnení zástupcovia)

         Ďalší účastník konania: Francúzska republika (v zastúpení: D. Colas a J. Bousin, splnomocnení zástupcovia), IFP Énergies nouvelles (v zastúpení: E. Morgan de Rivery a E. Lagathu, avocats)

         Výrok rozsudku

                  1.

                  Rozsudok Všeobecného súdu Európskej únie z 26. mája 2016, Francúzsko a IFP Énergies nouvelles/Komisia (T-479/11 a T-157/12, EU:T:2016:320), sa zrušuje v rozsahu, v akom Všeobecný súd týmto rozsudkom zrušil článok 1 ods. 3 až 5, ako aj články 2 až 12 rozhodnutia Komisie 2012/26/EÚ z 29. júna 2011 o štátnej pomoci C-35/08 (ex NN 11/2008), ktorú Francúzsko poskytlo verejnej inštitúcii „Institut français du pétrole“.

                  2.

                  Vec sa vracia Všeobecnému súdu Európskej únie.

                  3.

                  O trovách konania sa rozhodne neskôr.

         (1)  Ú. v. EÚ C 392, 24.10.2016.


title: Vec T-457/17: Rozsudok Všeobecného súdu z 25. septembra 2018 – Medisana/EUIPO (happy life) („Ochranná známka Európskej únie — Prihláška slovnej ochrannej známky Európskej únie happy — Nedostatok rozlišovacej spôsobilosti — Článok 7 ods. 1 písm. b) a článok 7 ods. 2 nariadenia (ES) č. 207/2009 [teraz článok 7 ods. 1 písm. b) a článok 7 ods. 2 nariadenia (EÚ) 2017/1001]“)

text:
               12.11.2018

               SK

               Úradný vestník Európskej únie

               C 408/54

      Rozsudok Všeobecného súdu z 25. septembra 2018 – Medisana/EUIPO (happy life)
      (Vec T-457/17) (1)

      ((„Ochranná známka Európskej únie - Prihláška slovnej ochrannej známky Európskej únie happy - Nedostatok rozlišovacej spôsobilosti - Článok 7 ods. 1 písm. b) a článok 7 ods. 2 nariadenia (ES) č. 207/2009 [teraz článok 7 ods. 1 písm. b) a článok 7 ods. 2 nariadenia (EÚ) 2017/1001]“))
      (2018/C 408/69)
      Jazyk konania: nemčina

         Účastníci konania

         Žalobkyňa: Medisana AG (Neuss, Nemecko) (v zastúpení: J. Bühling a D. Graetsch, advokáti)

         Žalovaný: Úrad Európskej únie pre duševné vlastníctvo (v zastúpení: A. Söder a D. Walicka, splnomocnení zástupcovia)

         Predmet veci

      Žaloba podaná proti rozhodnutiu štvrtého odvolacieho senátu EUIPO z 3. mája 2017 (vec R 1965/2016-4) týkajúcemu sa prihlášky slovného označenia happy life ako ochrannej známky Európskej únie

         Výrok rozsudku

                  1.

                  Žaloba sa zamieta.

                  2.

                  Medisana AG je povinná nahradiť trovy konania.

         (1)  Ú. v. EÚ C 300, 11.9.2017.


title: Vec C-176/17: Rozsudok Súdneho dvora (druhá komora) z 13. septembra 2018 (návrh na začatie prejudiciálneho konania, ktorý podal Sąd Rejonowy w Siemianowicach Śląskich – Poľsko) – Profi Credit Polska S.A. w Bielsku Białej/Mariusz Wawrzosek (Návrh na začatie prejudiciálneho konania — Ochrana spotrebiteľa — Smernica 93/13/ES — Nekalé podmienky v spotrebiteľských zmluvách — Smernica 2008/48/ES — Konanie o vydanie platobného rozkazu na základe vlastnej zmenky na zabezpečenie záväzkov zo zmluvy o spotrebiteľskom úvere)

text:
               12.11.2018

               SK

               Úradný vestník Európskej únie

               C 408/20

      Rozsudok Súdneho dvora (druhá komora) z 13. septembra 2018 (návrh na začatie prejudiciálneho konania, ktorý podal Sąd Rejonowy w Siemianowicach Śląskich – Poľsko) – Profi Credit Polska S.A. w Bielsku Białej/Mariusz Wawrzosek
      (Vec C-176/17) (1)

      ((Návrh na začatie prejudiciálneho konania - Ochrana spotrebiteľa - Smernica 93/13/ES - Nekalé podmienky v spotrebiteľských zmluvách - Smernica 2008/48/ES - Konanie o vydanie platobného rozkazu na základe vlastnej zmenky na zabezpečenie záväzkov zo zmluvy o spotrebiteľskom úvere))
      (2018/C 408/24)
      Jazyk konania: poľština

         Vnútroštátny súd, ktorý podal návrh na začatie prejudiciálneho konania

      Sąd Rejonowy w Siemianowicach Śląskich

         Účastníci konania pred vnútroštátnym súdom

         Navrhovateľka: Profi Credit Polska S.A. w Bielsku Białej

         Odporca: Mariusz Wawrzosek

         Výrok rozsudku

      Článok 7 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách sa má vykladať v tom zmysle, že bráni takej vnútroštátnej právnej úprave, o akú ide vo veci samej, ktorá umožňuje vydať platobný rozkaz na základe vlastnej zmenky spĺňajúcej všetky náležitosti, ktorou sa zabezpečuje pohľadávka zo zmluvy o spotrebiteľskom úvere, keď súd, ktorý rozhoduje o návrhu na vydanie platobného rozkazu, nemá právomoc preskúmať prípadnú nekalú povahu podmienok tejto zmluvy, a pokiaľ podmienky uplatnenia práva podať odpor proti takému rozkazu neumožňujú zabezpečiť dodržiavanie práv, ktoré spotrebiteľovi priznáva táto smernica.

         (1)  Ú. v. EÚ C 300, 11.9.2017.


title: Vec C-555/17: Rozsudok Súdneho dvora (desiata komora) z 20. septembra 2018 (návrh na začatie prejudiciálneho konania, ktorý podal Østre Landsret – Dánsko) – 2M-Locatel A/S/Skatteministeriet (Návrh na začatie prejudiciálneho konania — Nariadenie (EHS) č. 2658/87 — Colná únia a spoločný colný sadzobník — Colné zaradenie — Kombinovaná nomenklatúra — Podpoložky 8528 71 13 a 8528 71 90 — Prístroj, ktorý umožňuje prijímať, dekódovať a spracovávať živý televízny signál prenášaný prostredníctvom internetového protokolu)

text:
               12.11.2018

               SK

               Úradný vestník Európskej únie

               C 408/30

      Rozsudok Súdneho dvora (desiata komora) z 20. septembra 2018 (návrh na začatie prejudiciálneho konania, ktorý podal Østre Landsret – Dánsko) – 2M-Locatel A/S/Skatteministeriet
      (Vec C-555/17) (1)

      ((Návrh na začatie prejudiciálneho konania - Nariadenie (EHS) č. 2658/87 - Colná únia a spoločný colný sadzobník - Colné zaradenie - Kombinovaná nomenklatúra - Podpoložky 8528 71 13 a 8528 71 90 - Prístroj, ktorý umožňuje prijímať, dekódovať a spracovávať živý televízny signál prenášaný prostredníctvom internetového protokolu))
      (2018/C 408/39)
      Jazyk konania: dánčina

         Vnútroštátny súd, ktorý podal návrh na začatie prejudiciálneho konania

      Østre Landsret

         Účastníci konania pred vnútroštátnym súdom

         Žalobkyňa: 2M-Locatel A/S

         Žalovaný: Skatteministeriet

         Výrok rozsudku

      Kombinovaná nomenklatúra uvedená v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, zmenenej a doplnenej nariadením Komisie (ES) č. 1549/2006 zo 17. októbra 2006 sa má vykladať v tom zmysle, že prístroje, ktoré umožňujú prijímať, dekódovať a spracovávať živý televízny signál prenášaný prostredníctvom internetového protokolu, o ktoré ide vo veci samej, sa musia zatriediť do podpoložky 8528 71 90 KN, pod podmienkou, že nemajú videotuner alebo „televízny tuner“, čo prináleží overiť vnútroštátnemu súdu.

         (1)  Ú. v. EÚ C 402, 27.11.2017.


title: Vec C-520/18: Návrh na začatie prejudiciálneho konania, ktorý podal Cour constitutionnelle (Belgicko) 2. augusta 2018 – Ordre des barreaux francophones et germanophone, Académie Fiscale ASBL, UA, Liga voor Mensenrechten ASBL, Ligue des Droits de l'Homme ASBL, VZ, WY, XX/Conseil des ministres

text:
               12.11.2018

               SK

               Úradný vestník Európskej únie

               C 408/39

      Návrh na začatie prejudiciálneho konania, ktorý podal Cour constitutionnelle (Belgicko) 2. augusta 2018 – Ordre des barreaux francophones et germanophone, Académie Fiscale ASBL, UA, Liga voor Mensenrechten ASBL, Ligue des Droits de l'Homme ASBL, VZ, WY, XX/Conseil des ministres
      (Vec C-520/18)
      (2018/C 408/52)
      Jazyk konania: francúzština

         Vnútroštátny súd, ktorý podal návrh na začatie prejudiciálneho konania

      Cour constitutionnelle

         Účastníci konania pred vnútroštátnym súdom

         Žalobcovia: Ordre des barreaux francophones et germanophone, Académie Fiscale ASBL, UA, Liga voor Mensenrechten ASBL, Ligue des Droits de l'Homme ASBL, VZ, WY, XX

         Žalovaná: Conseil des ministres

         Ďalší účastník: Child Focus

         Prejudiciálne otázky

                  1.

                  Má sa článok 15 ods. 1 smernice 2002/58/ES (1) v spojení s právom na bezpečnosť zaručeným článkom 6 Charty základných práv Európskej únie a s právom na rešpektovanie osobných údajov, ktoré zaručujú články 7, 8 a článok 52 ods. 1 Charty základných práv Európskej únie, vykladať v tom zmysle, že bráni vnútroštátnej právnej úprave, o akú ide v konaní vo veci samej, ktorá stanovuje operátorom a poskytovateľom služieb elektronickej komunikácie všeobecnú povinnosť uchovávať údaje o prenose dát a o polohe v zmysle smernice 2002/58/ES, ktoré tieto osoby vytvárajú alebo spracúvajú v rámci poskytovania takýchto služieb, teda vnútroštátnej právnej úprave, ktorej jediným cieľom nie je vyšetrovanie, odhaľovanie a stíhanie skutkov závažnej trestnej činnosti, ale aj zaručenie národnej bezpečnosti, obrany územia a verejnej bezpečnosti, vyšetrovanie, odhaľovanie a stíhanie iných skutkov, ako sú skutky závažnej trestnej činnosti alebo zabránenie nepovolenému používaniu systémov elektronickej komunikácie alebo splnenie iného cieľa uvedeného v článku 23 ods. 1 nariadenia (EÚ) 2016/679 (2) a ktorá je okrem iného podmienená zárukami spresnenými v tejto právnej úprave, pokiaľ ide o uchovávanie údajov a prístupu k nim?

                  2.

                  Má sa článok 15 ods. 1 smernice 2002/58/ES v spojení s článkami 4, 7, 8, 11 a článkom 52 ods. 1 Charty základných práv Európskej únie vykladať v tom zmysle, že bráni vnútroštátnej právnej úprave, o akú ide v konaní vo veci samej, ktorá ukladá operátorom a poskytovateľom služieb elektronickej komunikácie všeobecnú povinnosť uchovávať údaje o prenose dát a o polohe v zmysle smernice 2002/58/ES, ktoré tieto osoby vytvárajú alebo spracúvajú v rámci poskytovania takýchto služieb, ak je cieľom tejto právnej úpravy najmä plniť pozitívne záväzky, ktoré orgánu vyplývajú z článkov 4 a 8 Charty, a ktoré spočívajú vo vytvorení právneho rámca, ktorý umožní účinné vyšetrovanie a účinné potláčanie sexuálneho zneužívania maloletých osôb a tiež umožní skutočne identifikovať páchateľa trestného činu, a to aj vtedy, ak sa využívajú prostriedky elektronickej komunikácie?

                  3.

                  Ak by Ústavný súd na základe odpovedí na prvú a druhú prejudiciálnu otázku dospel k záveru, že napadnutý zákon porušuje jednu alebo viaceré povinnosti vyplývajúce z ustanovení uvedených v týchto otázkach, mohol by prechodne zachovať účinky zákona z 29. mája 2016 o zbere a uchovávaní údajov v oblasti elektronických komunikácií, aby tak zabránil vzniku právnej neistoty a umožnil použitie v minulosti zhromaždených a uchovávaných údajov na zákonom stanovený účel?

         (1)  Smernica Európskeho parlamentu a Rady 2002/58/ES z 12. júla 2002, týkajúca sa spracovávania osobných údajov a ochrany súkromia v sektore elektronických komunikácií (smernica o súkromí a elektronických komunikáciách) (Ú. v. EÚ L 201, s. 37; Mim. vyd. 013/29, s. 514).

         (2)  Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, s. 1).


title: Vec C-523/18: Návrh na začatie prejudiciálneho konania, ktorý podal Audiencia Nacional (Španielsko) 8. augusta 2018 – Engie Cartagena S.L./Ministerio para la Transición Ecológica (predtým Ministerio de Industria, Energía y Turismo)

text:
               12.11.2018

               SK

               Úradný vestník Európskej únie

               C 408/40

      Návrh na začatie prejudiciálneho konania, ktorý podal Audiencia Nacional (Španielsko) 8. augusta 2018 – Engie Cartagena S.L./Ministerio para la Transición Ecológica (predtým Ministerio de Industria, Energía y Turismo)
      (Vec C-523/18)
      (2018/C 408/53)
      Jazyk konania: španielčina

         Vnútroštátny súd, ktorý podal návrh na začatie prejudiciálneho konania

      Audiencia Nacional

         Účastníci konania pred vnútroštátnym súdom

         Žalobkyňa: Engie Cartagena S.L.

         Žalovaný: Ministerio para la Transición Ecológica (predtým Ministerio de Industria, Energía y Turismo)

         Prejudiciálne otázky

                  1.

                  Či predstavuje povinnosť služby vo verejnom záujme v zmysle článku 3 ods. 2 smerníc 2003/54/ES (1) a 2009/72/ES (2) zákonné ustanovenie uvedené v treťom dodatočnom ustanovení kráľovského zákonného dekrétu 14/2010, s názvom Financovanie plánov úspor a energetickej účinnosti na roky 2011, 2012 a 2013:

                              „1.

                                 Sumy nákladov elektrickej siete určené na financovanie akčného plánu na roky 2008 – 2012, schváleného dohodou Rady ministrov z 8. júla 2005, ktorým sa určujú opatrenia dokumentu s názvom ‚Stratégia úspor a energetickej účinnosti v Španielsku na roky 2004 – 2012‘, schváleného dohodou Rady ministrov z 28. novembra 2003 na roky 2011 a 2012 vo výške 270 miliónov eur a 250 miliónov eur, sa financujú prostredníctvom príspevku každej z výrobných spoločností podľa percentuálnych podielov uvedených v nasledujúcej tabuľke:

                                                Spoločnosť

                                                Percentuálny podiel

                                             Endesa Generación, S.A.

                                             34,66

                                             Iberdrola Generación, S.A.

                                             32,71

                                             GAS Natural S.D.G, S.A.

                                             16,37

                                             Hidroeléctrica del Cantábrico, S.A.

                                             4,38

                                             E.ON Generación, S.L.

                                             2,96

                                             AES Cartagena, S.R.L.

                                             2,07

                                             Bizkaia Energía, S.L.

                                             1,42

                                             Castelnou Energía, S.L.

                                             1,58

                                             Nueva Generadora del Sur, S.A.

                                             1,62

                                             Bahía de Bizkaia Electricidad, S.L.

                                             1,42

                                             Tarragona Power, S.L.

                                             0,81

                                             Celkovo

                                             100,00 “

                  2.

                  Ak tretie dodatočné ustanovenie skutočne predstavuje povinnosť služby vo verejnom záujme, je definované jasne, transparentne, nediskriminačne a overiteľne?

         (1)  Smernica Európskeho parlamentu a Rady 2003/54/ES z 26. júna 2003 o spoločných pravidlách pre vnútorný trh s elektrickou energiou a o zrušení smernice 96/92/ES (Ú. v. EÚ L 176, 2003, s. 37; Mim. vyd. 12/002, s. 211).

         (2)  Smernica Európskeho parlamentu a Rady 2009/72/ES z 13. júla 2009 o spoločných pravidlách pre vnútorný trh s elektrinou, ktorou sa zrušuje smernica 2003/54/ES (Ú. v. EÚ L 211, 2009, s. 55).


title: Vec T-488/17: Rozsudok Všeobecného súdu z 20. septembra 2018 – Ghost – corporate Management/EUIPO („Ochranná známka Európskej únie — Prihláška slovnej ochrannej známky Európskej únie Dry Zone — Lehota na podanie odvolania — Omeškanie — Neprípustnosť odvolania podaného odvolaciemu senátu — Článok 60 nariadenia (ES) č. 207/2009 [teraz článok 68 nariadenia (EÚ) 2017/1001] — Neexistencia nepredvídateľných okolností alebo vyššej moci — Povinnosť náležitej starostlivosti — Legitímna dôvera“)

text:
               12.11.2018

               SK

               Úradný vestník Európskej únie

               C 408/54

      Rozsudok Všeobecného súdu z 20. septembra 2018 – Ghost – corporate Management/EUIPO
      (Vec T-488/17) (1)

      ((„Ochranná známka Európskej únie - Prihláška slovnej ochrannej známky Európskej únie Dry Zone - Lehota na podanie odvolania - Omeškanie - Neprípustnosť odvolania podaného odvolaciemu senátu - Článok 60 nariadenia (ES) č. 207/2009 [teraz článok 68 nariadenia (EÚ) 2017/1001] - Neexistencia nepredvídateľných okolností alebo vyššej moci - Povinnosť náležitej starostlivosti - Legitímna dôvera“))
      (2018/C 408/70)
      Jazyk konania: portugalčina

         Účastníci konania

         Žalobkyňa: Ghost – Corporate Management SA (Lisabon, Portugalsko) (v zastúpení: S. de Barros Araújo, advokát)

         Žalovaný: Úrad Európskej únie pre duševné vlastníctvo (v zastúpení: J. Crespo Carrillo, splnomocnení zástupca)

         Predmet veci

      Žaloba podaná proti rozhodnutiu druhého odvolacieho senátu EUIPO z 5. júna 2017 (vec R 683/2017-2) týkajúcemu sa prihlášky slovného označenia Dry Zone ako ochrannej známky Európskej únie

         Výrok rozsudku

                  1.

                  Žaloba sa zamieta.

                  2.

                  Ghost – Corporate Management SA je povinná nahradiť trovy konania.

         (1)  Ú. v. EÚ C 309, 18.9.2017.


title: Vec C-312/17: Rozsudok Súdneho dvora (tretia komora) z 19. septembra 2018 (návrh na začatie prejudiciálneho konania, ktorý podal Landesarbeitsgericht Hamm – Nemecko) – Surjit Singh Bedi/Bundesrepublik Deutschland, Bundesrepublik Deutschland in Prozessstandschaft für das Vereinigte Königreich von Großbritannien und Nordirland (Návrh na začatie prejudiciálneho konania — Sociálna politika — Smernica 2000/78/ES — Rovnosť zaobchádzania v zamestnaní a povolaní — Článok 2 ods. 2 — Zákaz akejkoľvek diskriminácie na základe zdravotného postihnutia — Kolektívna zmluva o sociálnom zabezpečení — Dočasný príspevok vyplácaný bývalým civilným zamestnancom spojeneckých ozbrojených síl v Nemecku — Zastavenie vyplácania tohto príspevku, ak dotknutá osoba spĺňa podmienky na priznanie predčasného starobného dôchodku, ktorý sa priznáva osobám so zdravotným postihnutím na základe zákonného dôchodkového poistenia)

text:
               12.11.2018

               SK

               Úradný vestník Európskej únie

               C 408/23

      Rozsudok Súdneho dvora (tretia komora) z 19. septembra 2018 (návrh na začatie prejudiciálneho konania, ktorý podal Landesarbeitsgericht Hamm – Nemecko) – Surjit Singh Bedi/Bundesrepublik Deutschland, Bundesrepublik Deutschland in Prozessstandschaft für das Vereinigte Königreich von Großbritannien und Nordirland
      (Vec C-312/17) (1)

      ((Návrh na začatie prejudiciálneho konania - Sociálna politika - Smernica 2000/78/ES - Rovnosť zaobchádzania v zamestnaní a povolaní - Článok 2 ods. 2 - Zákaz akejkoľvek diskriminácie na základe zdravotného postihnutia - Kolektívna zmluva o sociálnom zabezpečení - Dočasný príspevok vyplácaný bývalým civilným zamestnancom spojeneckých ozbrojených síl v Nemecku - Zastavenie vyplácania tohto príspevku, ak dotknutá osoba spĺňa podmienky na priznanie predčasného starobného dôchodku, ktorý sa priznáva osobám so zdravotným postihnutím na základe zákonného dôchodkového poistenia))
      (2018/C 408/29)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Landesarbeitsgericht Hamm

         Účastníci konania pred vnútroštátnym súdom

         Žalobca: Surjit Singh Bedi

         Žalované: Bundesrepublik Deutschland, Bundesrepublik Deutschland in Prozessstandschaft für das Vereinigte Königreich von Großbritannien und Nordirland

         Výrok rozsudku

      Článok 2 ods. 2 smernice Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, sa má vykladať v tom zmysle, že v takom prípade, o aký ide vo veci samej, bráni ustanoveniam kolektívnej zmluvy, ktoré stanovujú zastavenie vyplácania dočasného príspevku poskytovaného s cieľom zabezpečiť primerané uspokojenie životných potrieb pracovníkovi, ktorý stratil prácu, a to až dovtedy, kým bude mať nárok na starobný dôchodok na základe zákonného dôchodkového poistenia, ak tento pracovník spĺňa podmienky na priznanie predčasného starobného dôchodku pre osoby s ťažkým zdravotným postihnutím na základe tohto zákonného dôchodkového poistenia.

         (1)  Ú. v. EÚ C 309, 18.9.2017.


title: Vec C-685/16: Rozsudok Súdneho dvora (piata komora) z 20. septembra 2018 (návrh na začatie prejudiciálneho konania, ktorý podal Finanzgericht Münster – Nemecko) – EV/Finanzamt Lippstadt (Návrh na začatie prejudiciálneho konania — Články 63 až 65 ZFEÚ — Voľný pohyb kapitálu — Odpočítanie zdaniteľných ziskov — Podiely materskej spoločnosti na základnom imaní kapitálovej spoločnosti s ústredím a sídlom v treťom štáte — Dividendy distribuované materskej spoločnosti — Daňový odpočet podliehajúci prísnejším podmienkam než odpočítanie ziskov z podielov na základnom imaní kapitálovej spoločnosti podľa vnútroštátneho práva neoslobodenej od dane)

text:
               12.11.2018

               SK

               Úradný vestník Európskej únie

               C 408/9

      Rozsudok Súdneho dvora (piata komora) z 20. septembra 2018 (návrh na začatie prejudiciálneho konania, ktorý podal Finanzgericht Münster – Nemecko) – EV/Finanzamt Lippstadt
      (Vec C-685/16) (1)

      ((Návrh na začatie prejudiciálneho konania - Články 63 až 65 ZFEÚ - Voľný pohyb kapitálu - Odpočítanie zdaniteľných ziskov - Podiely materskej spoločnosti na základnom imaní kapitálovej spoločnosti s ústredím a sídlom v treťom štáte - Dividendy distribuované materskej spoločnosti - Daňový odpočet podliehajúci prísnejším podmienkam než odpočítanie ziskov z podielov na základnom imaní kapitálovej spoločnosti podľa vnútroštátneho práva neoslobodenej od dane))
      (2018/C 408/09)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Finanzgericht Münster

         Účastníci konania pred vnútroštátnym súdom

         Žalobkyňa: EV

         Žalovaný: Finanzamt Lippstadt

         Výrok rozsudku

      Články 63 až 65 ZFEÚ treba vykladať v tom zmysle, že bránia vnútroštátnej právnej úprave, akou je právna úprava vo veci samej, ktorá podriaďuje odpočítanie ziskov z podielov na kapitálových spoločnostiach s ústredím a sídlom v treťom štáte prísnejším podmienkam než odpočítanie ziskov pochádzajúcich z podielov v kapitálovej spoločnosti založenej podľa vnútroštátneho práva, ktorá nie je oslobodená od dane.

         (1)  Ú. v. EÚ C 144, 8.5.2017.


title: Vec C-327/18 PPU: Rozsudok Súdneho dvora (prvá komora) z 19. septembra 2018 (návrh na začatie prejudiciálneho konania, ktorý podal High Court – Írsko) – Výkon európskych zatykačov vydaných na R O (Návrh na začatie prejudiciálneho konania — Naliehavé prejudiciálne konanie — Policajná a súdna spolupráca v trestných veciach — Európsky zatykač — Rámcové rozhodnutie 2002/584/SVV — Dôvody pre povinné nevykonanie — Článok 50 ZEÚ — Zatykač vydaný súdnymi orgánmi členského štátu, ktorý začal konanie o vystúpení z Európskej únie — Neistota týkajúca sa režimu uplatniteľného na vzťahy medzi týmto štátom a Úniou po vystúpení)

text:
               12.11.2018

               SK

               Úradný vestník Európskej únie

               C 408/33

      Rozsudok Súdneho dvora (prvá komora) z 19. septembra 2018 (návrh na začatie prejudiciálneho konania, ktorý podal High Court – Írsko) – Výkon európskych zatykačov vydaných na R O
      (Vec C-327/18 PPU) (1)

      ((Návrh na začatie prejudiciálneho konania - Naliehavé prejudiciálne konanie - Policajná a súdna spolupráca v trestných veciach - Európsky zatykač - Rámcové rozhodnutie 2002/584/SVV - Dôvody pre povinné nevykonanie - Článok 50 ZEÚ - Zatykač vydaný súdnymi orgánmi členského štátu, ktorý začal konanie o vystúpení z Európskej únie - Neistota týkajúca sa režimu uplatniteľného na vzťahy medzi týmto štátom a Úniou po vystúpení))
      (2018/C 408/43)
      Jazyk konania: angličtina

         Vnútroštátny súd, ktorý podal návrh na začatie prejudiciálneho konania

      High Court

         Účastníci konania pred vnútroštátnym súdom

      R O

         Výrok rozsudku

      Článok 50 ZEÚ sa má vykladať v tom zmysle, že samotné oznámenie členského štátu o svojom úmysle vystúpiť z Európskej únie v súlade s týmto článkom nemá za následok, že v prípade vydania európskeho zatykača na určitú osobu týmto členským štátom musí vykonávajúci členský štát odmietnuť výkon tohto európskeho zatykača alebo jeho výkon odložiť, až kým nebude spresnený právny režim, ktorý bude uplatniteľný vo vydávajúcom členskom štáte po jeho vystúpení z Európskej únie. Ak neexistujú závažné a preukázané dôvody domnievať sa, že po vystúpení vydávajúceho členského štátu z Európskej únie hrozí osobe, na ktorú je tento európsky zatykač vydaný, že bude zbavená práv priznaných Chartou základných práv Európskej únie a rámcovým rozhodnutím Rady 2002/584/SVV z 13. júna 2002 o európskom zatykači a postupoch odovzdávania osôb medzi členskými štátmi, zmeneného rámcovým rozhodnutím Rady 2009/299/SVV z 26. februára 2009, nemôže vykonávajúci členský štát odmietnuť výkon toho istého európskeho zatykača, pokiaľ je vydávajúci členský štát členom Európskej únie.

         (1)  Ú. v. EÚ C 349, 16.7.2018.


title: Vec C-241/17 P: Uznesenie Súdneho dvora (desiata komora) z 12. septembra 2018 – Holistic Innovation Institute, SLU/Výkonná agentúra pre výskum (Odvolanie — Článok 181 Rokovacieho poriadku Súdneho dvora — Projekty v oblasti výskumu financované Európskou úniou — Siedmy rámcový programu pre výskum a technologický vývoj (2007-2013) — Projekty Inachus a ZONeSEC — Rozhodnutie o odmietnutí účasti žalobkyne — Žaloba o neplatnosť a žaloba o zodpovednosť)

text:
               12.11.2018

               SK

               Úradný vestník Európskej únie

               C 408/34

      Uznesenie Súdneho dvora (desiata komora) z 12. septembra 2018 – Holistic Innovation Institute, SLU/Výkonná agentúra pre výskum
      (Vec C-241/17 P) (1)

      ((Odvolanie - Článok 181 Rokovacieho poriadku Súdneho dvora - Projekty v oblasti výskumu financované Európskou úniou - Siedmy rámcový programu pre výskum a technologický vývoj (2007-2013) - Projekty Inachus a ZONeSEC - Rozhodnutie o odmietnutí účasti žalobkyne - Žaloba o neplatnosť a žaloba o zodpovednosť))
      (2018/C 408/44)
      Jazyk konania: španielčina

         Účastníci konania

         Odvolateľka: Holistic Innovation Institute, SLU (v zastúpení: J. J. Marín López, abogado)

         Ďalší účastník konania: Výkonná agentúra pre výskum (v zastúpení: S. Payan-Lagrou, V. Canetti, splnomocnení zástupcovia, za právnej pomoci J. Rivas Andrés, abogado)

         Výrok

                  1.

                  Odvolanie sa zamieta ako čiastočne zjavne neprípustné a čiastočne zjavne nedôvodné.

                  2.

                  Holistic Innovation Institute, SLU, je povinná nahradiť trovy konania.

         (1)  Ú. v. EÚ C 221, 10.7.2017.


title: Vec C-539/17 P: Uznesenie Súdneho dvora (desiata komora) z 13. septembra 2018 – Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon/Európska komisia (Odvolanie — Článok 181 Rokovacieho poriadku Súdneho dvora — Siedmy rámcový program Európskeho spoločenstva v oblasti výskumu, technického rozvoja a demonštračných činností (2007 – 2013) — Dohoda o grante — Neoprávnené náklady — Rozhodnutie Európskej komisie o vymáhaní — Žaloba príjemcu podaná na Všeobecný súd Európskej únie na základe článku 272 ZFEÚ — Zjavne nedôvodné odvolanie)

text:
               12.11.2018

               SK

               Úradný vestník Európskej únie

               C 408/35

      Uznesenie Súdneho dvora (desiata komora) z 13. septembra 2018 – Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon/Európska komisia
      (Vec C-539/17 P) (1)

      ((Odvolanie - Článok 181 Rokovacieho poriadku Súdneho dvora - Siedmy rámcový program Európskeho spoločenstva v oblasti výskumu, technického rozvoja a demonštračných činností (2007 – 2013) - Dohoda o grante - Neoprávnené náklady - Rozhodnutie Európskej komisie o vymáhaní - Žaloba príjemcu podaná na Všeobecný súd Európskej únie na základe článku 272 ZFEÚ - Zjavne nedôvodné odvolanie))
      (2018/C 408/45)
      Jazyk konania: gréčtina

         Účastníci konania

         Odvolateľka: Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (v zastúpení: K. Damis, dikigoros)

         Ďalší účastník konania: Európska komisia (v zastúpení: A. Kyratsou a R. Lyal, splnomocnení zástupcovia)

         Výrok

                  1.

                  Odvolanie sa zamieta ako zjavne nedôvodné.

                  2.

                  Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon, je povinná nahradiť trovy konania.

         (1)  Ú. v. EÚ C 374, 6.11.2017.


title: Vec C-41/17: Rozsudok Súdneho dvora (piata komora) z 19. septembra 2018 (návrh na začatie prejudiciálneho konania, ktorý podal Tribunal Superior de Justicia de Galicia – Španielsko) – Isabel González Castro/Mutua Umivale, Prosegur España SL, Instituto Nacional de la Seguridad Social (INSS) (Návrh na začatie prejudiciálneho konania — Smernica 92/85/EHS — Články 4, 5 a 7 — Ochrana bezpečnosti a zdravia pracovníkov — Dojčiaca pracovníčka — Nočná práca — Práca na zmeny, ktorá sa vykonáva čiastočne v noci — Hodnotenie rizík spojených s pracovným miestom — Preventívne opatrenia — Spochybnenie dotknutou pracovníčkou — Smernica 2006/54/ES — Článok 19 — Rovnosť zaobchádzania — Diskriminácia na základe pohlavia — Dôkazné bremeno)

text:
               12.11.2018

               SK

               Úradný vestník Európskej únie

               C 408/10

      Rozsudok Súdneho dvora (piata komora) z 19. septembra 2018 (návrh na začatie prejudiciálneho konania, ktorý podal Tribunal Superior de Justicia de Galicia – Španielsko) – Isabel González Castro/Mutua Umivale, Prosegur España SL, Instituto Nacional de la Seguridad Social (INSS)
      (Vec C-41/17) (1)

      ((Návrh na začatie prejudiciálneho konania - Smernica 92/85/EHS - Články 4, 5 a 7 - Ochrana bezpečnosti a zdravia pracovníkov - Dojčiaca pracovníčka - Nočná práca - Práca na zmeny, ktorá sa vykonáva čiastočne v noci - Hodnotenie rizík spojených s pracovným miestom - Preventívne opatrenia - Spochybnenie dotknutou pracovníčkou - Smernica 2006/54/ES - Článok 19 - Rovnosť zaobchádzania - Diskriminácia na základe pohlavia - Dôkazné bremeno))
      (2018/C 408/11)
      Jazyk konania: španielčina

         Vnútroštátny súd, ktorý podal návrh na začatie prejudiciálneho konania

      Tribunal Superior de Justicia de Galicia

         Účastníci konania pred vnútroštátnym súdom

         Žalobkyňa: Isabel González Castro

         Žalovaní: Mutua Umivale, Prosegur España SL, Instituto Nacional de la Seguridad Social (INSS)

         Výrok rozsudku

                  1.

                  Článok 7 smernice Rady 92/85/EHS z 19. októbra 1992 o zavedení opatrení na podporu zlepšenia bezpečnosti a ochrany zdravia pri práci tehotných pracovníčok a pracovníčok krátko po pôrode alebo dojčiacich pracovníčok sa má vykladať v tom zmysle, že sa uplatňuje na situáciu, o akú ide vo veci samej, v ktorej dotknutá pracovníčka vykonáva prácu na zmeny, v rámci ktorej plní len časť svojich úloh v noci.

                  2.

                  Článok 19 ods. 1 smernice Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (prepracované znenie) sa má vykladať v tom zmysle, že sa uplatňuje na situáciu, o akú ide vo veci samej, v ktorej pracovníčka, ktorej bolo odmietnuté vydanie lekárskeho potvrdenia uvádzajúceho, že existuje riziko pre dojčenie spojené s jej pracovným miestom a v dôsledku toho poskytnutie peňažných dávok z dôvodu rizika počas dojčenia, spochybňuje na vnútroštátnom súde alebo akomkoľvek inom príslušnom orgáne dotknutého členského štátu hodnotenie rizík spojených s jej pracovným miestom, pokiaľ táto pracovníčka predloží dôkazy, z ktorých vyplýva, že toto hodnotenie neobsahuje konkrétne preskúmanie so zreteľom na jej individuálnu situáciu a umožňuje tak predpokladať existenciu priamej diskriminácie založenej na pohlaví v zmysle smernice 2006/54, čo prináleží overiť vnútroštátnemu súdu.
                  Odporcovi teda prináleží predložiť dôkazy, že uvedené hodnotenie rizík skutočne obsahovalo takéto konkrétne preskúmanie a že v dôsledku toho nedošlo k porušeniu zásady zákazu diskriminácie.

         (1)  Ú. v. EÚ C 121, 18.4.2017.


title: Vec C-51/17: Rozsudok Súdneho dvora (druhá komora) z 20. septembra 2018 (návrh na začatie prejudiciálneho konania, ktorý podal Fővárosi Ítélőtábla – Maďarsko) – OTP Bank Nyrt., OTP Faktoring Követeléskezelő Zrt/Teréz Ilyés, Emil Kiss (Návrh na začatie prejudiciálneho konania — Ochrana spotrebiteľa — Nekalé podmienky — Smernica 93/13/EHS — Pôsobnosť — Článok 1 ods. 2 — Záväzné zákonné alebo regulačné ustanovenia — Článok 3 ods. 1 — Pojem „zmluvná podmienka, ktorá nebola individuálne dohodnutá“ — Podmienka vložená do zmluvy po jej uzavretí v nadväznosti na zásah vnútroštátneho zákonodarcu — Článok 4 ods. 2 — Jasné a zrozumiteľné formulovanie podmienky — Článok 6 ods. 1 — Preskúmanie nekalej povahy podmienky vnútroštátnym súdom ex offo — Zmluva o úvere v cudzích menách uzavretá medzi predajcom alebo dodávateľom a spotrebiteľom)

text:
               12.11.2018

               SK

               Úradný vestník Európskej únie

               C 408/11

      Rozsudok Súdneho dvora (druhá komora) z 20. septembra 2018 (návrh na začatie prejudiciálneho konania, ktorý podal Fővárosi Ítélőtábla – Maďarsko) – OTP Bank Nyrt., OTP Faktoring Követeléskezelő Zrt/Teréz Ilyés, Emil Kiss
      (Vec C-51/17) (1)

      ((Návrh na začatie prejudiciálneho konania - Ochrana spotrebiteľa - Nekalé podmienky - Smernica 93/13/EHS - Pôsobnosť - Článok 1 ods. 2 - Záväzné zákonné alebo regulačné ustanovenia - Článok 3 ods. 1 - Pojem „zmluvná podmienka, ktorá nebola individuálne dohodnutá“ - Podmienka vložená do zmluvy po jej uzavretí v nadväznosti na zásah vnútroštátneho zákonodarcu - Článok 4 ods. 2 - Jasné a zrozumiteľné formulovanie podmienky - Článok 6 ods. 1 - Preskúmanie nekalej povahy podmienky vnútroštátnym súdom ex offo - Zmluva o úvere v cudzích menách uzavretá medzi predajcom alebo dodávateľom a spotrebiteľom))
      (2018/C 408/12)
      Jazyk konania: maďarčina

         Vnútroštátny súd, ktorý podal návrh na začatie prejudiciálneho konania

      Fővárosi Ítélőtábla

         Účastníci konania pred vnútroštátnym súdom

         Žalobkyne: OTP Bank Nyrt., OTP Faktoring Követeléskezelő Zrt

         Žalovaní: Teréz Ilyés, Emil Kiss

         Výrok rozsudku

                  1.

                  Pojem „podmienka, ktorá nebola individuálne dohodnutá“, uvedený v článku 3 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách, treba vykladať v tom zmysle, že sa vzťahuje najmä na zmluvnú podmienku zmenenú záväzným vnútroštátnym právnym ustanovením prijatým po uzavretí zmluvy so spotrebiteľom, ktorého cieľom je nahradiť neplatnú podmienku obsiahnutú v uvedenej zmluve.

                  2.

                  Článok 1 ods. 2 smernice 93/13 sa má vykladať v tom zmysle, že pôsobnosť tejto smernice sa nevzťahuje na podmienky odrážajúce záväzné ustanovenia vnútroštátneho práva, ktoré boli do zmluvy o spotrebiteľskom úvere vložené po jej uzavretí, pričom ich cieľom je nahradiť neplatnú podmienku tejto zmluvy zavedením výmenného kurzu stanoveného Národnou bankou. Podmienka týkajúca sa kurzového rizika, o akú ide v prejednávanej veci, však podľa tohto ustanovenia nie je z uvedenej pôsobnosti vylúčená.

                  3.

                  Článok 4 ods. 2 smernice 93/13 sa má vykladať v tom zmysle, že požiadavka, podľa ktorej má byť zmluvná podmienka formulovaná zrozumiteľne, zaväzuje finančné inštitúcie poskytovať dlžníkom informácie dostatočné na to, aby im umožnili prijať obozretné rozhodnutia založené na dobrej informovanosti. V tejto súvislosti táto požiadavka predpokladá, že podmienka týkajúca sa kurzového rizika má byť pre spotrebiteľa zrozumiteľná z formálneho aj gramatického hľadiska, ale zároveň aj pokiaľ ide o jej konkrétny dosah v tom zmysle, aby priemerný spotrebiteľ, ktorý je riadne informovaný a primerane pozorný a obozretný, mohol nielen vedieť o možnosti devalvácie národnej meny vo vzťahu k cudzej mene, v ktorej bol úver denominovaný, ale aj posúdiť potenciálne významné ekonomické dôsledky tejto zmluvnej podmienky pre jeho finančné záväzky.

                  4.

                  Článok 4 smernice 93/13 sa má vykladať v tom zmysle, že vyžaduje, aby sa zrozumiteľnosť zmluvných podmienok posudzovala v čase uzatvorenia zmluvy so zreteľom na všetky okolnosti súvisiace s uzatvorením zmluvy, ako aj na všetky ostatné zmluvné podmienky, napriek tomu, že niektoré z týchto podmienok boli vyhlásené alebo považované za nekalé a v dôsledku toho neskôr vyhlásené za neplatné vnútroštátnym zákonodarcom.

                  5.

                  Článok 6 ods. 1 a článok 7 ods. 1 smernice 93/13 sa majú vykladať v tom zmysle, že prináleží vnútroštátnemu súdu, aby identifikoval z úradnej moci namiesto spotrebiteľa v postavení žalobcu prípadnú nekalú povahu zmluvnej podmienky, pokiaľ má k dispozícii právne a skutkové okolnosti potrebné na tento účel.

         (1)  Ú. v. EÚ C 144, 8.5.2017.


title: Vec T-558/18: Žaloba podaná 21. septembra 2018 – Lupu/EUIPO – Et Djili Soy Dzhihangir Ibryam (Djili DS)

text:
               12.11.2018

               SK

               Úradný vestník Európskej únie

               C 408/58

      Žaloba podaná 21. septembra 2018 – Lupu/EUIPO – Et Djili Soy Dzhihangir Ibryam (Djili DS)
      (Vec T-558/18)
      (2018/C 408/75)
      Jazyk, v ktorom bola podaná žaloba: angličtina

         Účastníci konania

         Žalobca: Victor Lupu (Bukurešť, Rumunsko) (v zastúpení: P. A. Acsinte, lawyer)

         Žalovaný: Úrad Európskej únie pre duševné vlastníctvo (EUIPO)

         Ďalší účastník konania pred odvolacím senátom: Et Djili Soy Dzhihangir Ibryam (Dulovo, Bulharsko)

         Údaje týkajúce sa konania pred EUIPO

         Prihlasovateľ spornej ochrannej známky: ďalší účastník konania pred odvolacím senátom

         Dotknutá sporná ochranná známka: obrazová ochranná známka Európskej únie Djili DS – prihláška č. 8 404 551

         Konanie pred EUIPO: námietkové konanie

         Napadnuté rozhodnutie: rozhodnutie piateho odvolacieho senátu EUIPO z 5. júna 2018 vo veci R 2391/2017-5

         Návrhy

      Žalobca navrhuje, aby Všeobecný súd:

                  —

                  zrušil napadnuté rozhodnutie,

                  —

                  vyhovel námietke podanej proti zápisu ochrannej známky (prihláška ochrannej známky 8 404 551) a/alebo zápis zrušil/vyhlásil za neplatný.

         Uvádzané žalobné dôvody

                  —

                  porušenie článku 1 Prvého protokolu k Európskemu dohovoru o ochrane ľudských práv a základných slobôd a porušenie článku 6 tohto dohovoru,

                  —

                  porušenie pravidla 20 ods. 7 písm. a) a c) nariadenia Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva,

                  —

                  porušenie článku 53 ods. 2 písm. c) a d) nariadenia (ES) č. 207/2009 v súvislosti so žalobcovým autorským právom k obrázku na obale „Djili“, na ktorom je toto slovo napísané červenými písmenami na modrom obale s vyobrazením papagája, a v súvislosti s právom žalobcu používať obchodné meno pre výrobky v zmysle rozsudku Súdneho dvora Európskej únie vo veci C-17/06, „Celine“.


title: Vec T-571/18: Žaloba podaná 25. septembra 2018 – YR/Komisia

text:
               12.11.2018

               SK

               Úradný vestník Európskej únie

               C 408/60

      Žaloba podaná 25. septembra 2018 – YR/Komisia
      (Vec T-571/18)
      (2018/C 408/78)
      Jazyk konania: francúzština

         Účastníci konania

         Žalobca: YR (v zastúpení: N. de Montigny, avocat)

         Žalovaná: Európska komisia

         Návrhy

      Žalobca navrhuje, aby Všeobecný súd:

                  —

                  rozhodol a vyhlásil, že individuálne rozhodnutie o tom, že od školského roku 2017/2018 sa žalobcovi už ďalej nepriznáva náhrada výdavkov na vzdelanie týkajúca sa jeho dieťaťa, ktoré bolo prijaté 13. novembra 2017 a po prvý krát sa prejavilo na jeho výplatnej páske za december 2017, sa zrušuje,

                  —

                  uložil žalovanej povinnosť nahradiť trovy konania.

         Dôvody a hlavné tvrdenia

      Na podporu svojej žaloby žalobca uvádza štyri žalobné dôvody.

                  1.

                  Prvý žalobný dôvod založený na porušení článku 3 ods. 1 prílohy VII služobného poriadku úradníkov Európskej únie a všeobecných vykonávacích ustanovení týkajúcich sa náhrady zdravotných výdavkov, pretože zmenou výkladu žalovanej došlo k porušeniu nadobudnutých práv, zásahu do legitímnych očakávaní a právnej istoty a porušeniu zásady riadnej správy vecí verejných.

                  2.

                  Druhý žalobný dôvod založený na porušení práv dieťaťa, práva na rodinný život a práva na vzdelanie.

                  3.

                  Tretí žalobný dôvod založený na porušení zásad rovnosti zaobchádzania a zákazu diskriminácie.

                  4.

                  Štvrtý žalobný dôvod založený na tom, že neprebehlo účinné vyváženie záujmov žalobcu, a na tom, že v napadnutom rozhodnutí nie je dodržaná zásada proporcionality.


title: Vec C-98/17 P: Rozsudok Súdneho dvora (štvrtá komora) z 26. septembra 2018 – Koninklijke Philips NV, Philips France SAS/Európska komisia (Odvolanie — Kartely — Európsky trh s čipmi pre karty — Sieť dvojstranných kontaktov — Výmena citlivých obchodných informácií — Obmedzenie hospodárskej súťaže „z hľadiska jej predmetu“ — Jediné a pokračujúce porušenie — Účasť na porušení a vedomosť podniku zúčastňujúceho sa na jednej časti dvojstranných kontaktoch o ostatných dvojstranných kontaktoch — Súdne preskúmanie)

text:
               12.11.2018

               SK

               Úradný vestník Európskej únie

               C 408/15

      Rozsudok Súdneho dvora (štvrtá komora) z 26. septembra 2018 – Koninklijke Philips NV, Philips France SAS/Európska komisia
      (Vec C-98/17 P) (1)

      ((Odvolanie - Kartely - Európsky trh s čipmi pre karty - Sieť dvojstranných kontaktov - Výmena citlivých obchodných informácií - Obmedzenie hospodárskej súťaže „z hľadiska jej predmetu“ - Jediné a pokračujúce porušenie - Účasť na porušení a vedomosť podniku zúčastňujúceho sa na jednej časti dvojstranných kontaktoch o ostatných dvojstranných kontaktoch - Súdne preskúmanie))
      (2018/C 408/16)
      Jazyk konania: angličtina

         Účastníci konania

         Odvolateľky: Koninklijke Philips NV, Philips France SAS (v zastúpení: J. K. de Pree, A. M. ter Haar a T. M. Snoep, advocaten)

         Ďalší účastník konania: Európska komisia (v zastúpení: A. Biolan, A. Dawes a J. NorrisUsher, splnomocnení zástupcovia)

         Výrok rozsudku

                  1.

                  Odvolanie sa zamieta.

                  2.

                  Koninklijke Philips NV a Philips France SAS sú povinné nahradiť trovy konania.

         (1)  Ú. v. EÚ C 121, 18.4.2017.


title: Vec T-146/17: Rozsudok Všeobecného súdu z 20. septembra 2018 – Mondi/ACER („Energetika — Rozhodnutie odvolacej rady ACER — Zamietnutie návrhu na vstup do konania ako vedľajší účastník — Priamy a skutočný záujem na rozhodnutí veci — Právo byť vypočutý“)

text:
               12.11.2018

               SK

               Úradný vestník Európskej únie

               C 408/49

      Rozsudok Všeobecného súdu z 20. septembra 2018 – Mondi/ACER
      (Vec T-146/17) (1)

      ((„Energetika - Rozhodnutie odvolacej rady ACER - Zamietnutie návrhu na vstup do konania ako vedľajší účastník - Priamy a skutočný záujem na rozhodnutí veci - Právo byť vypočutý“))
      (2018/C 408/62)
      Jazyk konania: nemčina

         Účastníci konania

         Žalobkyňa: Mondi AG (Viedeň, Rakúsko) (v zastúpení: B. Rajal, avocat)

         Žalovaná: Agentúra pre spoluprácu regulačných orgánov v oblasti energetiky (v zastúpení: P. Martinet a E. Tremmel, splnomocnení zástupcovia)

         Vedľajší účastník, ktorý v konaní podporuje žalovanú: Poľská republika (v zastúpení: B. Majczyna, splnomocnení zástupca)

         Predmet veci

      Návrh podaný na základe článku 263 ZFEÚ na zrušenie rozhodnutia odvolacej rady ACER zo 17. februára 2017, ktorým sa zamieta návrh žalobkyne na vstup do konania ako vedľajší účastník vo veci A-001-2017 (v konsolidovanom znení)

         Výrok rozsudku

                  1.

                  Žaloba sa zamieta.

                  2.

                  Mondi AG znáša svoje vlastné trovy konania a je povinná nahradiť trovy konania Agentúry pre spoluprácu regulačných orgánov v oblasti energetiky (ACER).

                  3.

                  Poľská republika znáša svoje vlastné trovy konania.

         (1)  Ú. v. EÚ C 129, 24.4.2017.


title: Vec C-411/18 P: Odvolanie podané 21. júna 2018: Romantik Hotels & Restaurants AG proti rozsudku Všeobecného súdu (štvrtá komora) z 25. apríla 2018 vo veci T-213/17, Romantik Hotels & Restaurants/Úrad Európskej únie pre duševné vlastníctvo

text:
               12.11.2018

               SK

               Úradný vestník Európskej únie

               C 408/36

      Odvolanie podané 21. júna 2018: Romantik Hotels & Restaurants AG proti rozsudku Všeobecného súdu (štvrtá komora) z 25. apríla 2018 vo veci T-213/17, Romantik Hotels & Restaurants/Úrad Európskej únie pre duševné vlastníctvo
      (Vec C-411/18 P)
      (2018/C 408/47)
      Jazyk konania: nemčina

         Účastníci konania

         Odvolateľka: Romantik Hotels & Restaurants AG (v zastúpení: S. Hofmann, W. Göpfert, Rechtsanwälte)

         Ďalší účastníci konania: Úrad Európskej únie pre duševné vlastníctvo, Hotel Preidlhof GmbH
      Uznesením z 3. októbra 2018 Súdny dvor Európskej únie (desiata komora) zamietol odvolanie ako sčasti zjavne neprípustné a sčasti zjavne nedôvodné a rozhodol, že odvolateľka znáša svoje vlastné trovy konania.


title: Vec C-343/17: Rozsudok Súdneho dvora (štvrtá komora) z 20. septembra 2018 (návrh na začatie prejudiciálneho konania, ktorý podal Nederlandstalige rechtbank van eerste aanleg Brussel – Belgicko) – Fremoluc NV/Agentschap voor Grond- en Woonbeleid voor Vlaams-Brabant (Vlabinvest ABP) a i. (Návrh na začatie prejudiciálneho konania — Základné slobody — Články 21, 45, 49 a 63 ZFEÚ — Smernica 2004/38/ES — Články 22 a 24 — Predkupné právo verejnej agentúry na pozemky nachádzajúce sa v jej územnej pôsobnosti na účely realizácie sociálneho bývania — Bývanie pridelené prednostne osobám, ktoré sa vyznačujú „silnou spoločenskou, hospodárskou, sociálnou alebo kultúrnou väzbou“ k uvedenej územnej pôsobnosti — Situácia, ktorej všetky okolnosti sa obmedzujú len na jeden členský štát — Neprípustnosť návrhu na začatie prejudiciálneho konania)

text:
               12.11.2018

               SK

               Úradný vestník Európskej únie

               C 408/25

      Rozsudok Súdneho dvora (štvrtá komora) z 20. septembra 2018 (návrh na začatie prejudiciálneho konania, ktorý podal Nederlandstalige rechtbank van eerste aanleg Brussel – Belgicko) – Fremoluc NV/Agentschap voor Grond- en Woonbeleid voor Vlaams-Brabant (Vlabinvest ABP) a i.
      (Vec C-343/17) (1)

      ((Návrh na začatie prejudiciálneho konania - Základné slobody - Články 21, 45, 49 a 63 ZFEÚ - Smernica 2004/38/ES - Články 22 a 24 - Predkupné právo verejnej agentúry na pozemky nachádzajúce sa v jej územnej pôsobnosti na účely realizácie sociálneho bývania - Bývanie pridelené prednostne osobám, ktoré sa vyznačujú „silnou spoločenskou, hospodárskou, sociálnou alebo kultúrnou väzbou“ k uvedenej územnej pôsobnosti - Situácia, ktorej všetky okolnosti sa obmedzujú len na jeden členský štát - Neprípustnosť návrhu na začatie prejudiciálneho konania))
      (2018/C 408/31)
      Jazyk konania: holandčina

         Vnútroštátny súd, ktorý podal návrh na začatie prejudiciálneho konania

      Nederlandstalige rechtbank van eerste aanleg Brussel

         Účastníci konania pred vnútroštátnym súdom

         Žalobkyňa: Fremoluc NV

         Žalovaní: Agentschap voor Grond- en Woonbeleid voor Vlaams-Brabant (Vlabinvest ABP), Vlaams Financieringsfonds voor Grond- en Woonbeleid voor Vlaams-Brabant, Vlaamse Maatschappij voor Sociaal Wonen NV (VMSW), Christof De Knop a i.

         Výrok rozsudku

      Návrh na začatie prejudiciálneho konania podaný rozhodnutím Nederlandstalige rechtbank van eerste aanleg Brussel (Holandskojazyčný prvostupňový súd Brusel, Belgicko) z 19. mája 2017 je neprípustný.

         (1)  Ú. v. EÚ C 300, 11.9.2017.


title: Vec C-540/18 P: Odvolanie podané 17. augusta 2018: HX proti rozsudku Všeobecného súdu z 19. júna 2018 vo veci T-408/16, HX/Rada Európskej únie

text:
               12.11.2018

               SK

               Úradný vestník Európskej únie

               C 408/41

      Odvolanie podané 17. augusta 2018: HX proti rozsudku Všeobecného súdu z 19. júna 2018 vo veci T-408/16, HX/Rada Európskej únie
      (Vec C-540/18 P)
      (2018/C 408/54)
      Jazyk konania: bulharčina

         Účastníci konania

         Odvolateľ: HX (v zastúpení: S. Koev, advokat)

         Ďalší účastník konania: Rada Európskej únie

         Návrhy odvolateľa

      Odvolateľ navrhuje, aby Súdny dvor:

                  —

                  vyhlásil toto odvolanie za prípustné a dôvodné v celom jeho rozsahu a vyhlásil všetky odvolacie dôvody predložené na jeho podporu za dôvodné,

                  —

                  rozhodol, že napadnutý rozsudok Všeobecného súdu možno zrušiť v celom rozsahu,

                  —

                  zrušil v celom rozsahu rozsudok Všeobecného súdu Európskej únie (piata komora) z 19. júna 2018, HX/Rada, T-408/16,

                  —

                  zrušil rozhodnutie (SZBP) 2016/850, ktorým sa mení rozhodnutie 2013/255, vykonávacie nariadenie Rady (EÚ) 2016/840, ktorým sa vykonáva nariadenie č. 36/2012 (Ú. v. EÚ L 141, 2014, s. 30), rozhodnutie (SZBP) 2017/917, ktorým sa mení rozhodnutie 2013/255 (Ú. v. EÚ L 139, 2017, s. 62) a vykonávacie nariadenie Rady 2017/907, ktorým sa vykonáva nariadenie č. 36/2012 (Ú. v. EÚ L 139, 2017, s. 15) v rozsahu, v akom sa týkajú odvolateľa,

                  —

                  uložil Rade Európskej únie povinnosť nahradiť všetky trovy konania odvolateľa, ako aj poplatky, odmeny a iné výdavky súvisiace s jeho obhajobou.

         Odvolacie dôvody a hlavné tvrdenia

                  1.

                  Nesprávne právne posúdenie Všeobecného súdu spočívajúce v porušení práva Únie, keď konštatoval, že Rada správne uplatnila domnienku o významnom podnikateľovi, ktorý vykonáva svoje činnosti v Sýrii, hoci je táto domnienka bez akéhokoľvek právneho základu a neprimeraná k sledovanému legitímnemu cieľu.

                  2.

                  Nesprávne právne posúdenie spočívajúce v porušení pravidiel v oblasti dokazovania, a to z dôvodu neexistencie dôkazov na účely uplatnenia domnienky a odmietnutia uplatniť článok 27 ods. 3, ako aj článok 28 ods. 3 rozhodnutia 2013/255 zmeneného rozhodnutím 2015/1836.

                  3.

                  Nesprávne právne posúdenie spočívajúce v porušení procesných pravidiel, ktoré poškodzuje záujmy odvolateľa, a to z dôvodu odmietnutia pripustiť nové dôkazy predložené v súlade s článkom 85 ods. 3 Rokovacieho poriadku Všeobecného súdu.


title: Vec T-581/18: Žaloba podaná 27. septembra 2018 – ND (*) a OE (*)/Komisia

text:
                  12.11.2018

                  SK

                  Úradný vestník Európskej únie

                  C 408/62

         Žaloba podaná 27. septembra 2018 –  ND (*1) a  OE (*1)/Komisia
         (Vec T-581/18)
         (2018/C 408/81)
         Jazyk konania: francúzština

            Účastníci konania

            Žalobcovia: ND (*1),  OE (*1) (v zastúpení: A. Bove, avocat)

            Žalovaná: Európska komisia

            Návrhy

         Žalobcovia navrhujú, aby Všeobecný súd:

                     —

                     prijal túto žalobu o neplatnosť;

                     —

                     vo veci samej vyhlásil žalobu za dôvodnú a v dôsledku toho zrušil rozhodnutie Európskej komisie doručené 30. júla 2018 na základe nariadenia Rady č. 260/68 z 29. februára 1968, a/alebo článku 9 Zmluvy o Európskej únii, prostredníctvom žaloby upravenej v článku 263 ZFEÚ, a vrátil vec späť príslušnému orgánu;

                     —

                     nariadil všetky povinnosti stanovené právom v danej oblasti;

                     —

                     uložil žalovanej povinnosť nahradiť trovy konania;

                     —

                     vyhradil žalobcovi uplatnenie všetkých ostatných nárokov, pohľadávok a návrhov.

            Dôvody a hlavné tvrdenia

         Na podporu svojej žaloby žalobcovia uvádzajú dva žalobné dôvody.

                     1.

                     Prvý žalobný dôvod založený na porušení nariadenia Rady č. 260/68 z 29. februára 1968.

                     2.

                     Druhý žalobný dôvod založený na porušení článku 9 Zmluvy o Európskej únie zavádzajúceho rovnosť medzi všetkými európskymi občanmi, ktorý nebol v prejednávanej veci dodržaný.

            (*1)  Údaje odstránené alebo vymazané v rámci zaistenia ochrany osobných dát a/alebo dôvernosti.


title: Vec C-546/16: Rozsudok Súdneho dvora (štvrtá komora) z 20. septembra 2018 (návrh na začatie prejudiciálneho konania, ktorý podal Órgano Administrativo de Recursos Contractuales de la Comunidad Autónoma de Euskadi – Španielsko) – Montte SL/Musikene (Návrh na začatie prejudiciálneho konania — Článok 267 ZFEÚ — Právomoc Súdneho dvora — Postavenie orgánu, ktorý podal návrh na začatie prejudiciálneho konania, ako súdu — Smernica 2014/24/EÚ — Postupy verejného obstarávania — Verejná súťaž — Kritériá na vyhodnotenie — Technické posúdenie — Minimálny počet bodov — Posúdenie založené na cene)

text:
               12.11.2018

               SK

               Úradný vestník Európskej únie

               C 408/7

      Rozsudok Súdneho dvora (štvrtá komora) z 20. septembra 2018 (návrh na začatie prejudiciálneho konania, ktorý podal Órgano Administrativo de Recursos Contractuales de la Comunidad Autónoma de Euskadi – Španielsko) – Montte SL/Musikene
      (Vec C-546/16) (1)

      ((Návrh na začatie prejudiciálneho konania - Článok 267 ZFEÚ - Právomoc Súdneho dvora - Postavenie orgánu, ktorý podal návrh na začatie prejudiciálneho konania, ako súdu - Smernica 2014/24/EÚ - Postupy verejného obstarávania - Verejná súťaž - Kritériá na vyhodnotenie - Technické posúdenie - Minimálny počet bodov - Posúdenie založené na cene))
      (2018/C 408/06)
      Jazyk konania: španielčina

         Vnútroštátny súd, ktorý podal návrh na začatie prejudiciálneho konania

      Órgano Administrativo de Recursos Contractuales de la Comunidad Autónoma de Euskadi

         Účastníci konania pred vnútroštátnym súdom

         Žalobkyňa: Montte SL

         Žalovaná: Musikene

         Výrok rozsudku

                  1.

                  Smernica Európskeho parlamentu a Rady 2014/24/EÚ Európskeho parlamentu a Rady z 26. februára 2014 o verejnom obstarávaní a o zrušení smernice 2004/18/ES sa má vykladať v tom zmysle, že nebráni takej vnútroštátnej právnej úprave, o akú ide vo veci samej, ktorá verejným obstarávateľom umožňuje stanoviť v špecifikáciách týkajúcich sa zadania zákazky v rámci verejnej súťaže minimálne požiadavky na technické posúdenie, v dôsledku čoho predložené ponuky, ktoré nedosiahnu vopred stanovený minimálny počet bodov, sú po ukončení tohto posudzovania vylúčené z ďalšieho posudzovania založeného tak na technických kritériách, ako aj na cene.

                  2.

                  Článok 66 smernice 2014/24 sa má vykladať v tom zmysle, že nebráni takej vnútroštátnej právnej úprave, o akú ide vo veci samej, ktorá verejným obstarávateľom umožňuje stanoviť v špecifikáciách týkajúcich sa zadania zákazky v rámci verejnej súťaže minimálne požiadavky na technické posúdenie, v dôsledku čoho predložené ponuky, ktoré nedosiahnu vopred stanovený minimálny počet bodov po ukončení tohto posudzovania, sú vylúčené z nasledujúcich etáp zadania zákazky, a to bez ohľadu na počet zostávajúcich uchádzačov.

         (1)  Ú. v. EÚ C 22, 23.1.2017.


title: Vec C-618/16: Rozsudok Súdneho dvora (piata komora) z 13. septembra 2018 (návrh na začatie prejudiciálneho konania, ktorý podal Upper Tribunal (Administrative Appeals Chamber) – Spojené kráľovstvo) – Rafal Prefeta/Secretary of State for Work and Pensions (Návrh na začatie prejudiciálneho konania — Voľný pohyb osôb — Článok 45 ZFEÚ — Akt o pristúpení z roku 2003 — Príloha XII kapitola 2 — Možnosť členského štátu odchýliť sa od článku 7 ods. 2 nariadenia (EÚ) č. 492/2011 a článku 7 ods. 3 smernice 2004/38/ES — Poľský štátny príslušník, ktorý nesplnil podmienku vykonávania registrovanej práce počas obdobia 12 mesiacov v hostiteľskom členskom štáte)

text:
               12.11.2018

               SK

               Úradný vestník Európskej únie

               C 408/9

      Rozsudok Súdneho dvora (piata komora) z 13. septembra 2018 (návrh na začatie prejudiciálneho konania, ktorý podal Upper Tribunal (Administrative Appeals Chamber) – Spojené kráľovstvo) – Rafal Prefeta/Secretary of State for Work and Pensions
      (Vec C-618/16) (1)

      ((Návrh na začatie prejudiciálneho konania - Voľný pohyb osôb - Článok 45 ZFEÚ - Akt o pristúpení z roku 2003 - Príloha XII kapitola 2 - Možnosť členského štátu odchýliť sa od článku 7 ods. 2 nariadenia (EÚ) č. 492/2011 a článku 7 ods. 3 smernice 2004/38/ES - Poľský štátny príslušník, ktorý nesplnil podmienku vykonávania registrovanej práce počas obdobia 12 mesiacov v hostiteľskom členskom štáte))
      (2018/C 408/08)
      Jazyk konania: angličtina

         Vnútroštátny súd, ktorý podal návrh na začatie prejudiciálneho konania

      Upper Tribunal (Administrative Appeals Chamber)

         Účastníci konania pred vnútroštátnym súdom

         Žalobca: Rafal Prefeta

         Žalovaný: Secretary of State for Work and Pensions

         Výrok rozsudku

      Príloha XII kapitola 2 Aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia, sa má vykladať v tom zmysle, že počas stanoveného prechodného obdobia oprávňovala Spojené kráľovstvo Veľkej Británie a Severného Írska, aby vylúčilo z požívania výhod vyplývajúcich z článku 7 ods. 3 smernice Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) č. 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS, poľského štátneho príslušníka, akým je pán Prefeta, ktorý nespĺňal podmienku vykonávania registrovanej práce na jeho území počas obdobia 12 mesiacov stanovenú vnútroštátnymi právnymi predpismi.

         (1)  Ú. v. EÚ C 38, 6.2.2017.


title: Vec C-68/17: Rozsudok Súdneho dvora (veľká komora) z 11. septembra 2018 (návrh na začatie prejudiciálneho konania, ktorý podal Bundesarbeitsgericht – Nemecko) – IR/JQ (Návrh na začatie prejudiciálneho konania — Sociálna politika — Smernica 2000/78/ES — Rovnosť zaobchádzania — Pracovné činnosti v cirkvách a v iných organizáciách, ktorých duch je založený na náboženstve alebo viere — Pracovné požiadavky — Konanie v dobrej viere a lojalita s duchom cirkvi alebo organizácie — Pojem — Rozdielne zaobchádzanie založené na náboženstve a viere — Prepustenie pracovníka katolíckeho vierovyznania vykonávajúceho riadiacu funkciu z dôvodu uzavretia druhého civilného manželstva po rozvode)

text:
               12.11.2018

               SK

               Úradný vestník Európskej únie

               C 408/13

      Rozsudok Súdneho dvora (veľká komora) z 11. septembra 2018 (návrh na začatie prejudiciálneho konania, ktorý podal Bundesarbeitsgericht – Nemecko) – IR/JQ
      (Vec C-68/17) (1)

      ((Návrh na začatie prejudiciálneho konania - Sociálna politika - Smernica 2000/78/ES - Rovnosť zaobchádzania - Pracovné činnosti v cirkvách a v iných organizáciách, ktorých duch je založený na náboženstve alebo viere - Pracovné požiadavky - Konanie v dobrej viere a lojalita s duchom cirkvi alebo organizácie - Pojem - Rozdielne zaobchádzanie založené na náboženstve a viere - Prepustenie pracovníka katolíckeho vierovyznania vykonávajúceho riadiacu funkciu z dôvodu uzavretia druhého civilného manželstva po rozvode))
      (2018/C 408/14)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Bundesarbeitsgericht

         Účastníci konania pred vnútroštátnym súdom

         Žalobca: IR

         Žalovaný: JQ

         Výrok rozsudku

                  1.

                  Článok 4 ods. 2 druhý pododsek smernice Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, sa má vykladať v tom zmysle, že:

                              —

                              jednak cirkev alebo iná organizácia, ktorej duch je založený na náboženstve alebo viere a ktorá riadi nemocničné zariadenie zriadené vo forme kapitálovej spoločnosti založenej podľa súkromného práva, nemôže rozhodnúť, že podriadi svojich zamestnancov vykonávajúcich riadiace funkcie požiadavkám konania v dobrej viere a lojality s týmto duchom, rozdielnym v závislosti od vierovyznania alebo neexistencie vierovyznania týchto zamestnancov, bez toho, aby toto rozhodnutie mohlo prípadne byť predmetom účinného súdneho preskúmania, aby bolo zabezpečené, že spĺňa kritériá stanovené v článku 4 ods. 2 tejto smernice a

                              —

                              jednak rozdielne zaobchádzanie, pokiaľ ide o požiadavky konania v dobrej viere a lojality s uvedeným duchom, medzi zamestnancami zastávajúcimi vedúce pozície, v závislosti od ich vierovyznania alebo neexistencie vierovyznania, je v súlade s uvedenou smernicou, len ak vzhľadom na povahu dotknutých pracovných činností alebo kontext, v ktorom sa vykonávajú, náboženstvo alebo viera predstavujú pracovnú požiadavku, ktorá je základná, oprávnená a odôvodnená s ohľadom na ducha predmetnej cirkvi alebo organizácie a ktorá je v súlade so zásadou proporcionality, čo prináleží overiť vnútroštátnemu súdu.

                  2.

                  Vnútroštátny súd, ktorý rieši spor medzi dvoma súkromnými osobami, má, v prípade, že nemôže vyložiť uplatniteľné vnútroštátne právo v súlade s článkom 4 ods. 2 smernice 2000/78, povinnosť zabezpečiť v rámci svojich právomocí právnu ochranu vyplývajúcu osobám podliehajúcim súdnej právomoci zo všeobecných zásad práva Únie, ako je najmä zásada zákazu diskriminácie z dôvodu náboženstva alebo viery, ktorá je zakotvená v článku 21 Charty, a zaručiť úplnú účinnosť práv z nej vyplývajúcich, pričom ponechá v prípade potreby neuplatnené akékoľvek ustanovenie vnútroštátneho práva, ktoré je v rozpore s právom Únie.

         (1)  Ú. v. EÚ C 144, 8.5.2017.


title: Vec C-518/17: Rozsudok Súdneho dvora (deviata komora) z 20. septembra 2018 (návrh na začatie prejudiciálneho konania, ktorý podal Verwaltungsgerichtshof – Rakúsko) – Stefan Rudigier (Návrh na začatie prejudiciálneho konania — Verejné zákazky — Služby vo verejnom záujme v železničnej a cestnej osobnej doprave — Nariadenie (ES) č. 1370/2007 — Článok 5 ods. 1 — Zadávanie zmlúv o službách vo verejnom záujme — Článok 7 ods. 2 — Povinnosť uverejniť určité informácie najneskôr rok pred začatím postupu v Úradnom vestníku Európskej únie — Dôsledky neuverejnenia — Zrušenie výzvy na predkladanie ponúk — Smernica 2014/24/EÚ — Článok 27 ods. 1 — Článok 47 ods. 1 — Smernica 2014/25/EÚ — Článok 45 ods. 1 — Článok 66 ods. 1 — Oznámenie o vyhlásení verejného obstarávania)

text:
               12.11.2018

               SK

               Úradný vestník Európskej únie

               C 408/30

      Rozsudok Súdneho dvora (deviata komora) z 20. septembra 2018 (návrh na začatie prejudiciálneho konania, ktorý podal Verwaltungsgerichtshof – Rakúsko) – Stefan Rudigier
      (Vec C-518/17) (1)

      ((Návrh na začatie prejudiciálneho konania - Verejné zákazky - Služby vo verejnom záujme v železničnej a cestnej osobnej doprave - Nariadenie (ES) č. 1370/2007 - Článok 5 ods. 1 - Zadávanie zmlúv o službách vo verejnom záujme - Článok 7 ods. 2 - Povinnosť uverejniť určité informácie najneskôr rok pred začatím postupu v Úradnom vestníku Európskej únie - Dôsledky neuverejnenia - Zrušenie výzvy na predkladanie ponúk - Smernica 2014/24/EÚ - Článok 27 ods. 1 - Článok 47 ods. 1 - Smernica 2014/25/EÚ - Článok 45 ods. 1 - Článok 66 ods. 1 - Oznámenie o vyhlásení verejného obstarávania))
      (2018/C 408/38)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Verwaltungsgerichtshof

         Účastníci konania pred vnútroštátnym súdom

         Žalobca: Stefan Rudigier

         za účasti: Salzburger Verkehrsverbund GmbH

         Výrok rozsudku

      Článok 7 ods. 2 nariadenia Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70, sa má vykladať v tom zmysle, že:

                  —

                  ním stanovená povinnosť predbežného oznámenia sa uplatňuje na zákazky na služby vo verejnom záujme v autobusovej doprave, ktoré sa v zásade zadávajú v súlade s postupmi stanovenými v smernici Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES alebo v smernici Európskeho parlamentu a Rady 2014/25/EÚ z 26. februára 2014 o obstarávaní vykonávanom subjektmi pôsobiacimi v odvetviach vodného hospodárstva, energetiky, dopravy a poštových služieb a o zrušení smernice 2004/17/ES,

                  —

                  porušenie tejto povinnosti predbežného oznámenia nemá za následok zrušenie dotknutej výzvy na predkladanie ponúk pod podmienkou, že boli dodržané zásady ekvivalencie, efektivity a rovnosti zaobchádzania, čo prislúcha overiť vnútroštátnemu súdu.

         (1)  Ú. v. EÚ C 392, 20.11.2017.


title: Vec C-175/17: Rozsudok Súdneho dvora (štvrtá komora) z 26. septembra 2018 (návrh na začatie prejudiciálneho konania, ktorý podala Raad van State – Holandsko) – X/Belastingdienst/Toeslagen (Návrh na začatie prejudiciálneho konania — Spoločná politika vo veciach azylu a doplnkovej ochrany — Smernica 2005/85/ES — Článok 39 — Smernica 2008/115/ES — Článok 13 — Charta základných práv Európskej únie — Článok 18, článok 19 ods. 2 a článok 47 — Právo na účinný prostriedok nápravy — Zásada zákazu vrátenia alebo vyhostenia — Rozhodnutie o zamietnutí žiadosti o medzinárodnú ochranu a uložení povinnosti návratu — Vnútroštátna právna úprava, ktorá upravuje druhostupňové súdne konanie — Automatický odkladný účinok obmedzený na žalobu podanú v prvostupňovom konaní)

text:
               12.11.2018

               SK

               Úradný vestník Európskej únie

               C 408/19

      Rozsudok Súdneho dvora (štvrtá komora) z 26. septembra 2018 (návrh na začatie prejudiciálneho konania, ktorý podala Raad van State – Holandsko) – X/Belastingdienst/Toeslagen
      (Vec C-175/17) (1)

      ((Návrh na začatie prejudiciálneho konania - Spoločná politika vo veciach azylu a doplnkovej ochrany - Smernica 2005/85/ES - Článok 39 - Smernica 2008/115/ES - Článok 13 - Charta základných práv Európskej únie - Článok 18, článok 19 ods. 2 a článok 47 - Právo na účinný prostriedok nápravy - Zásada zákazu vrátenia alebo vyhostenia - Rozhodnutie o zamietnutí žiadosti o medzinárodnú ochranu a uložení povinnosti návratu - Vnútroštátna právna úprava, ktorá upravuje druhostupňové súdne konanie - Automatický odkladný účinok obmedzený na žalobu podanú v prvostupňovom konaní))
      (2018/C 408/23)
      Jazyk konania: holandčina

         Vnútroštátny súd, ktorý podal návrh na začatie prejudiciálneho konania

      Raad van State

         Účastníci konania pred vnútroštátnym súdom

         Žalobca: X

         Žalovaný: Belastingdienst/Toeslagen

         Výrok rozsudku

      Článok 39 smernice Rady 2005/85/ES Rady z 1. decembra 2005 o minimálnych štandardoch pre konanie v členských štátoch o priznávaní a odnímaní postavenia utečenca v členských štátoch a článok 13 smernice Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území, v spojení s článkom 18 a článkom 19 ods. 2, ako aj s článkom 47 Charty základných práv Európskej únie sa majú vykladať v tom zmysle, že nebránia vnútroštátnej právnej úprave, ktorá hoci stanovuje odvolanie proti prvostupňovému rozsudku potvrdzujúcemu rozhodnutie o zamietnutí žiadosti o medzinárodnú ochranu a uložení povinnosti návratu, nepriznáva tomuto opravnému prostriedku automatický odkladný účinok, aj keď sa dotknutá osoba dovoláva vážneho nebezpečenstva porušenia zásady zákazu vrátenia alebo vyhostenia.

         (1)  Ú. v. EÚ C 178, 6.6.2017.